1 октябрь, 2020, 22:06\nТеглар:Элдор Шомуродов | Ростов | Легионерларимиз | А Серия\nУларга айнан Шомуродов керак!\nҲамюртимиз Элдор Шомуродов “Ростов”даги 3 йиллик фаолиятидан сўнг, ўз омадини Апеннин яриморолида синаб кўришга қарор қилди. Унга “Фиорентина”, “Сельта” каби ўз номига эга, нисбатан каттароқ клублар таклиф билан чиққан эди. Бироқ Элдор Италиянинг энг тарихий клубларидан бири “Женоа” сафида кўчиб ўтди ва бу қарори билан энг маъқул йўлни танлади, назаримизда. Чунки Шомуродовнинг потенциали юқорилигини ҳисобга олсак, “Женоа” унинг учун зинапоянинг шунчаки навбатдаги қисми. Нариги икки клуб таркибида эса "Шома" захира ўйинчисига айланиб қолиши ҳам мумкин эди. Биз юртдошимиз йўл олган клуб ҳақида нималар биламиз?\n“Женоа” 1893 йилда ташкил топган бўлса-да, футбол билан боғлиқ фаолиятга 4 йилдан кейингина киришган. Унгача енгил атлетика ва крикет клуби сифатида фаолият юритган. Айтиш жоизки, футбол жамоасига асос солиниши анча омадли ва амалда ўзини оқлаган қарор эди. Генуяликлар дебют мавсумидан бошлаб кетма-кет 3 йил Италияда тенгсиз бўлишган. Кейинчалик яна бир йил танаффус қилган “қизил-кўклар” яна 3 мавсум “Скудетто”ни ҳеч кимга бермаган. Умумий титуллар сони 9 тани ташкил этади ва уларнинг сўнггиси 1923/24 йилги мавсумда қўлга киритилган. Кўриб турганингиздек, жамоанинг мақташга арзигулик тарихи бор. Аммо бугунги кун ҳақида сўз юритганда бу мақтовлардан бироз чекланишга мажбур бўламиз. Ўтган мавсумда генуяликлар аранг элитада жон сақлаб қолгани ҳам айни ҳақиқат. Таркибда айнан Элдордек ҳужумчи йўқлиги уларни сўнгги 2 йилда аутсайдер мақомига тушириб қўйган эди. Нега бундай бўлди?\n“Женоа” охирги мавсумларда кучли ўнликка ҳам кира олмаяпти. Фақатгина 2014/15 йилда фурор кўтара олган генуяликлар якунда 6-поғонани эгаллаган ҳолда, кучлилар қаторида эътироф этилган. Бу клубнинг ортда қолган декададаги энг яхши натижаси ҳисобланади. Ушбу жамоа сафида Лука Тони, Эрнан Креспо, Диего Милито, Алессандро Матри, Яго Фальке, Леоандро Паволетти, Альберто Жилардино, Родриго Паласио каби савияли ҳужумчилар тўп тепган. Бироқ бугунги кунда клуб яхши ҳужумчига эҳтиёж сезмоқда. Генуялик раҳбарларнинг бир жиҳати таҳсинга лойиқ: улар жамоада порлаган футболчиларни яхши таклиф тушса, каттароқ клубларга қўйиб юборишдан қайтмайди. Бу йўл барча учун манфаатли. Футболчига ўсиш учун имконият берадиган мутасаддиларни футболда доим ҳам учратавермаймиз. Айниқса, Апеннин яриморолида! Шу жиҳатдан ҳам Шомуродов ўзи учун энг маъқул йўни танлади, деб қўрқмасдан айта оламиз.\nЭнди бевосита клубнинг ҳозирги ҳолати ҳақида тўхталсак. Юқорида таъкидланганидек, “Женоа” А Серияни кетма-кет иккинчи бор 17-ўринда якунлади. Таркиби асосан ёши катта футболчилардан ташкил топган жамоада Лассе Шёне, Маттия Перин, Горан Пандев, Доминико Кришито, Валон Бехрами, Кристиан Сапата, Милан Бадель, Марко Пьяца каби тажрибали футболчилар тўп тепади. Элдорда уларнинг тавсиялари билан ўз маҳоратини янада ошириш имконияти мавжуд. Шунингдек, жаҳон футболида ўз номига эга бўлган футболчилар билан бир жамоа шарафини ҳимоя қилишнинг яна бир фойдали жиҳати шундаки, юқоридаги номлар фаолияти давомида кўп нарсаларни исботлаб улгурлаган ва улар доим диққат марказида туради. Бу орқали турли хил скаутларнинг нигоҳи жамоанинг янги тўпурари бўлиши мумкин бўлган навқирон форвардга тушмайди дейсизми?! Йўқ, албатта. Бу жиҳат ҳам айнан Шомуродорга қўл келиши шубҳасиз.\nАммо сўнгги кунларда Италия томондан нохуш хабарлар ҳам келмоқда. Айнан “Женоа” клуби таркибида ўндан зиёд футболчи коронавирусга чалинган ва клубниинг А Серия навбатдаги туридан ўрин олган “Торино”га қарши ўйини номаълум муддатга қолдирилди. Ҳатто, Италия Соғлиқни сақлаш вазирлиги ҳам чемпионат ўйинлари тўхтатилишини иддао қилмоқда. Мана шундай муаммолар гирдобида қолиб кетган жамоа бу “Женоа”. Бироқ ушбу жиҳатлар “Шома”нинг келгуси фаолиятига тўсқинлик қилмаслигига ишонамиз! Олдиндаги баҳсларда фақатгина ўзидан кутилган ўйинни намойиш эта олса, кўп ўтмай ҳамюртимизни мамлакат бош соврини учун курашадиган жамоалар либосида кўришимиз ҳам шубҳасиз!\nЖавоҳир Азимов тайёрлади!\nQaddingni ur egit. kelajakka Oston ham. Ispaniya ili Germaniya Iraliya. yul oladi shu ketishi bulsa. Aziz ham shu chetka chiqsa zur bulardi lekin\nLIVE "Женоа" - "Интер": Лукаку гол урди, Шомуродов майдонга тушди (матнли трансляция)


Вазир Хитойдан келувчиларнинг киришини вақтинчалик чеклашни таклиф қилди » Muzlik.uz - O‘zbekiston yangiliklari\nЎзбекистон соғлиқни сақлаш вазири Алишер Шодмонов коронавирус сабабли Хитой ва бошқа хорижий давлатлар фуқароларининг ушбу мамлакатдан кириб келишини вақтинчалик чеклашни таклиф қилди, дея хабар берди ССВ матбуот хизмати. Янги турдаги коронавируснинг тарқалиши натижасида кўплаб давлатлар эҳтиёт чораларини кўришни бошлаган. Эпидемия тарқалишининг олдини олиш учун Қозоғистон, Қирғизистон, Россия, Мўғулистон ва Малайзия Хитой билан чегарасини ёпди. Яна қатор давлатлар Хитой фуқароларига нисбатан виза чекловларини жорий этди. Соғлиқни сақлаш вазири Алишер Шадманов Ўзбекистон бундай вазиятда қандай йўл тутиши ҳақидаги саволга жавоб берди. «Чегарани ёпиш масаласига келсак, бу чорани қўллаш вазирлигимиз ваколатида эмас. Аммо бу борада ўз фикримни айтадиган бўлсам, айни пайтда, яъни 30 январь ҳолатида мамлакатимиз ҳудудида бундай касалликка чалиниш ҳолати бирорта ҳам кузатилмаганлигига қарамасдан эҳтиёт чораларини кўришимиз лозим. Шахсан ўзим юртимиз фуқароларининг Хитойга боришини чеклаш билан бир қаторда, хитойликлар ва бошқа хорижий давлатлар фуқароларининг ушбу мамлакатдан юртимизга кириб келишини вақтинчалик чеклаш тарафдориман», — деди Алишер Шодмонов. Унинг сўзларига кўра, ушбу вируснинг ҳаво-томчи йўли билан ўтиши, одамдан одамга юқиши, бундан ташқари, касаллик белгиларининг яширин даври 14 кун давом этиши касаллик тарқалиш хавфини кескин оширади. «Қолаверса, ҳатто тиббиёти ривожланган АҚШ, қатор Европа давлатлари, Осиёнинг тараққий этган мамлакатларида ҳам бу касаллик кузатилаётганлиги вазиятнинг нақадар жиддийлигини кўрсатиб турибди», — деди соғлиқни сақлаш вазири. Вазирнинг таъкидлашича, мазкур коронавирусга қарши кураш доирасида нафақат Хитойдан келувчилар, балки барча йўналишлардан давлат ҳудудига кириб келувчи йўловчилар қатъий назоратдан ўтказилмоқда. Чегара пунктлари тепловизорлар билан жиҳозланган, вирус ташиши мумкин бўлган маҳсулотлар жиддий текширувдан ўтказилади. "Газета.uz"да реклама «Айнан вирус тарқалгани қайд этилган ҳудудлардан ташриф буюрувчилар ва касалликнинг ҳар қандай белгиси кузатилган фуқаролар алоҳида назоратга олинади. Юқумли касалликлар шифохоналарида ҳудудга кўра алоҳида ўринларни шай ҳолда тайёрлаб қўйганмиз, зарур дори-дармон захиралари яратилган», — деди Алишер Шодмонов. Янги турдаги 2019-nCoV коронавируси келтириб чиқараётган пневмания Хитойнинг қитъадаги барча 31 та провинциясига тарқалган. Энг охирги бўлиб Тибетда касалликка чалиниш ҳолати қайд этилди. 30 январь эрталабки ҳолат бўйича, 170 киши вафот этди, 128 киши соғайиб, касалхонадан чиқарилди. Хитойда жами бўлиб 7711 киши касалликка чалинган. Бошқа мамлакатларда эса 75 кишида ушбу вирус аниқланди.


Сардор Мирзаев: "Терма жамоа сафида 1 дақиқа ўйнаймизми ёки 10, бор кучимизни бериб ҳаракат қилишимиз керак" / CHAMPIONAT.asia\n20:51Coca Cola Суперлига. Автогол “Қизилқум”га уч очко тақдим этди 8 20:45“Атлетико” ҳимоячиси “Эвертон”га ўтишга яқин 0 20:30РПЛ. “Ротор”га техник мағлубият ёзилди ва “Ростов” 7-ўринга кўтарилди 3 20:15Расман: “Барселона” ҳимоячиси “Вильярреал” аъзосига айланди 1 20:00Аргентиналик собиқ футболчи: “Мессига етакчилик қобилияти етишмайди” 8 19:52Coca Cola Суперлига. Бешта гол урилган баҳсда АГМК “Бунёдкор”ни мағлуб этди 49 19:45Қайдномадаги хатолик туфайли “Рома”га техник мағлубият ёзилди 3 19:28Англия Лига Кубоги доирасида бугун ўтиши керак бўлган “Тоттенхэм” иштирокидаги баҳс бекор қилинди 0 19:23Футзал. АГМК - Ўзбекистон Суперкубоги соҳиби! ГАЛЕРЕЯ 1 19:10Лэмпард: “У “Челси”да тиббий кўрикдан ўтмоқда” 4 18:55Диққат! championat.asia сайти танлов эълон қилади 0 18:47Карикатура: Ибрагимович шу ёшида ҳам "Милан" етакчиси 3 18:23"Атлетико"нинг яна бир футболчиси коронавирусга чалинди 1 18:00Азмун Ўзбекистон терма жамоасига қарши ўйинда иштирок этади 9 17:39Бартомеу яна саҳнада! У Суаресни "Атлетико"га ўтишини тўхтатиб қўйди. Уругвайлик ғазабда 25\nСардор Мирзаев: "Терма жамоа сафида 1 дақиқа ўйнаймизми ёки 10, бор кучимизни бериб ҳаракат қилишимиз керак"\n17 окт 2019 13:24\nТеглар : Сардор Мирзаев Ўзбекистон МТЖЖЧ-2022 саралашсингапур\nЎзбекистон терма жамоаси ва "Локомотив" ярим ҳимоячиси Сардор Мирзаев Сингапурга қарши ЖЧ-2022 саралаш учрашувидан сўнг баҳс ҳақида фикр билдирди.\n- Дастлаб ўйин ҳақида гапирсангиз. Баҳс қандай кечди?\n- Баҳс қийин ўтди. Намлик даражаси жуда юқорилиги футболчиларга ҳалал берди. Сингапур терма жамоаси хотиржам ўйин кўрсатиб, прессинг уюштиришди. Лекин футболчиларимизнинг даражаси рақибникидан устунлиги яққол кўринди. Асосийси - ғалаба қозондик. Энди кейинги ойдаги баҳсларга тайёрланиш керак. Бизни 2та муҳим ўйин кутиб турибди. Худо хоҳласа, Саудия Арабистони ва Фаластинни енгиб олсак, гуруҳдаги етакчиликни мустаҳкамлаб оламиз.\n- Захирадан майдонга тушганингиздан кейинги илк дақиқаларда ўйинингизда баъзи камчиликлар кузатилди...\n- Тўғри, буни ўзим ҳам сездим. Дастлабки 5 дақиқада ўйинга киришиб кета олмадим. Ҳисоб хавфли эканлиги (2:1) бироз таъсир қилди. Кейин ўзимга келиб олдим. Ўзбекистон терма жамоаси сафида 1 дақиқа ўйнаймизми ёки 10, бор кучимизни бериб ҳаракат қилишимиз керак. Асосийси ғалаба.\n- Майдонга тушишингиздан аввал Абрамов нималар деди, Машариповнинг вазифалари сизга юклатилдими?\n- Аввалига марказда ўйнайман деб ўйлагандим. Абрамов мени Жалолиддин ўрнига майдонга туширди ва ҳисоб 2:1 бўлгани туфайли кўпроқ тўп ушашимиз кераклигини, кучга тўла бўлганим учун Фарруҳ (Сайфиев)ни ҳужумга ўтказиб, мен ярим ҳимоячиларга ёрдам беришим кераклигини айтди.


Фаоллар депутатларни хиёнатда айбламоқда — саҳнада...\n28.04.2021 12:01 0 2848\nҲар бир кун мавзусиз, ижтимоий тармоқлар эса қаҳрамонсиз қолмайди, деб ёзганди бир ҳамкасбимиз.\nДавлат органларига давлат тилида (бошқа тилда бўлса, илова қилинган ҳолда) мурожаат қилиш шартлигини тиркаб қўйиш масаласида ўзбек парламенти ноодатий тарзда «кучли мунозара»га борган кўринади (ҳар ҳолда натижалар шуни кўрсатмоқда). Қайсидир амалдор тайинланса силлиққина тасдиқлайдиган депутатлар бу сафар «яхшигина тер тўккан» чоғи.\nХуллас, тармоқларда қарорни тасдиқламаган халқ вакиллари шарафига тинимсиз танқид-дашномлар ёғилишда давом этмоқда. «Журъатсиз давлат органидан нима кутган эдингиз?»дан тортиб қаттиқ ҳақоратларгача турли-туман. Айниқса улар орасида қалам аҳли сарбонликни қўлга олишган.\nҲатто 37-йилларнинг ҳиди анқийдиган «хоин» сўзига ҳам пайдар пай кўз тушади.\nАммо мен ҳам бир ўзбекистонлик, шу тилда бижирлаб тили чиққан фуқаро сифатида кўпчиликка ёқинқирамаган биттагина саволни қўймоқчи эдим: Тилимизнинг ривожланмаслигига фақат шу журъатсиз депутатлар айбдорми? Улар иродасизлик қилгани билан, ушбу депутатлар ўзгаришни истамаётган, чорак асрдан бери алифбо ислоҳотини судраб, мудраётган жамиятнинг бир қисми эмасми?\nОвоз бериш натижалари ҳақида эҳтиросга берилишдан ўзимни тиймоқдаман, чунки тил мавзуси бугун трендга чиққани билан, уч кундан ўз ўрнини навбатдаги мавзуга бўшатиши эҳтимоли юқори. Муаммолар эса биз билан қолади, орада эса бир пайтлар миллий монополияни ҳимоя қилган, парламентдаги иссиқ ўрнидан туриб Россиядаги юртдошларни айблаган партия ва унинг раиси ютадиганга ўхшаяпти.\nГап индаллосини айтадиган бўлса, бунда ҳар биримизнинг ҳиссамиз бор. Тилнинг ривожланиши, фан тилига айланиши, машҳурлашиши учун фақат ва фақат ўша тилда сўзлашувчилар жавобгар.\nБир мисол келтираман: интернетнинг беминнат маълумотлар базаси — Википедияда инглиз тилида 6 миллион 287 минг 904 та мақола жойланган экан. Рус тили эса қуйироқда — 1 718 530 та. Ўзбек тили 140 мингдан зиёд материал қўйилган. Ҳатто аҳолиси 3 миллион ҳам чиқмайдиган мўжазгина Литва тилида 199 мингта мақола мавжуд экан.\nЯқин ўтмишда оддийгина Википедия кирувчиларнинг 60,7 фоизи инглиз тилида маълумот олган экан. Рус тили тўртинчи поғонани эгаллаган — 6 фоиз.\nЎзбек тилини қидирмадим: ҳарҳолда биз хурсанд бўладиган поғонада эмас.\nМен инглиз тилини ўрганишни бошлаш учун Youtubeга кириб «english lesson» деган бирикмани ёзишим кифоя. Видеохостинг миллионлаб материалларни қалаштириб ташлайди. Тилни онлайн ўргатадиган устозларни эслаб қолмасангиз, йўқотиб қўйишингиз ҳам ҳеч гап эмас.\nАбитуриентлик давримизда кимё, физикага ўхшаш қийин фанларни ўзлаштирадиган тенгдошлар ҳазиллашарди: «Бизни оёғимиздан мураккаб формулали ўз фанларимиз эмас, она тили чалади!» деб. Мактаблар учун яратилган она тили дарсликлари қийинлигини битта мисолда кўрсатиш мумкин: «Аниқловчи эргаш гапли қўшма гапнинг бош гапида кесим вазифасида келган сўзда қатнашган ундошларни овоз ва шовқиннинг иштирокига кўра таснифланг». Тил грамматикасининг қонуниятлари дарахт илдизидай бир-бирига ғовлаб кетганки, уларни эслаб қолиш ва амалда қўллаш учун дурустгина сабр керак.\nЖурналистика факултетида таҳсил олганимизда айрим фанлардан ўзбекча дарсликларни кўрмаганмиз ҳам: тиши ўтганлар бошқа тилларда топиб ўқир, ҳар иккиси қўлидан келмаганлар устознинг берганига қаноат қиларди ёки бировга таржима қилдирарди. Адабиётлар муаммоси шунчаликка бордики, «рус (чет) тилини билмасанг мутахассис сифатида ҳеч нимага ярамайсан ва бировга керак эмассан» деган деган аччиқ хулосаларга сабаб бўлди.\nСўнгги ўттиз йил ичида алифбомизнинг учинчи бор ислоҳ қилиниши ва амалиётдаги депсинишларни, гапирмаса ҳам бўлади.\nМенимча, депутатлар мавзусидан қўлни ювиб, биттагина мақола, китоб, шеър ва бошқа нарсани ўзбекчага ўгириб қўяётган, Ўзбекистоннинг ривож топиши йўлида ишлаётганлар йўлини тўғрироқ деб билиш лозим ва лобиддир. Зеро тилни ҳимоя қилишнинг кимнидир мажбурлаш, кўчадаги реклама ва вивескаларга қарши курашиш, аччиқ гаплардан бошқа йўллари ҳам кўп.\nP.S: Булар каминаи ожизнинг мутлақ шахсий фикрлари эди.\nХориж 25/04, 12:25\nХориж 15/04, 18:12\nХориж 09/04, 23:23


20 май 2022, Тошкент вақти: 14:37\nЎзбекистон президенти Шавкат Мирзиёев 4 февраль куни Фарғона вилоятига жўнаб кетди. Бу ҳақда президент матбуот хизмати маълумот тарқатди.\nҚайд этилишича, сафар чоғида Мирзиёевнинг вилоятдаги қишлоқ хўжалиги, ҳунармандчилик, тўқимачилик, чарм-пойабзал тармоқларидаги корхоналар фаолияти билан танишиши, бунёдкорлик ишларини кўздан кечириши режаланган.\nПрезидент бундан аввал Фарғона вилоятига 2020 йилнинг июнь ойида ташриф буюрган. Ўша сафарида у Тошлоқ тумани ҳокими Шуҳратжон Абдусаломовни ишдан олиш бўйича кўрсатма берганди.


Ўзбекистондаги воқеаларни ёритиб борувчи Uznews.net мустақил нашри ўтган ойги кибер ҳужум ортидан фаолиятини буткул тўхтатганини маълум қилди.\n“Барча ўқувчиларимизга биз билан бирга бўлганлари учун миннатдорлик билдирамиз. Бизни собитлик билан кутган муҳлисларимизга алоҳида раҳмат. Бундан беҳад мутаассирмиз. Uznews.net таҳририяти (2005 йил январ - 2014 йил декабр)”, дейилади 19 декабрь куни мустақил нашр саҳифасида эълон қилинган баёнотда.\nЎтган ой бошларида нашр таҳририяти кибер ҳужум уюштирилиши ортидан фаолиятини вақтинча тўхтатишга мажбур бўлгани ва келаси йил 5 январидан фаолиятини қайта бошлашини билдирган эди.\nUznews.net муҳаррири Галима Бухорбоева ўшанда нашрга ҳужум уюштирилгани ва бунинг оқибатида мухбирлар ҳаётига бевосита таҳдид юзага келгани боис, нашрни ëпишга мажбур қолиши мумкинлигини айтганди.\nUznews.net ахборот хизмати муҳаррири Қудрат Бобожонов Озодликка 19 декабрь куни мустақил нашр фаолиятини буткул тўхтатиш ҳақида қарор олганликларини тасдиқлади.\n- Фаолиятимизни буткул тўхтатяпмиз. Бу асосан ўтган ойги кибер ҳужумлар билан боғлиқ. Журналистларимиз хавфсизлигини ўйлаб шундай қарорга келдик. Тўққиз йиллик фаолиятимиз шу билан тугади,- деди Қудрат Бобожонов.\n10 ноябрь куни нашрнинг кибер ҳужум воситасида қўлга киритилгани даъво қилинган молиявий ҳисоботлари, грант берувчилари ва муҳаррир ёзишмалари Интернетга сиздирилганди.\nСайт Ўзбекистон ичидаги ва унинг атрофидаги воқеалар ҳақида ахборотларни тарқатиш, демократия ғояларини тадбиқ этиш ва мустаҳкамлаш билан шуғулланиб келган.\nНашр 2005 йил охирида ҳам кибер зарба оқибатида издан чиқарилган. Сиëсий қочқин сифатида мамлакатни тарк қилган икки журналист 2006 йилда нашрни чет элда қайта тиклади. Галима Бухорбоеванинг айтишича, Uznews.net нашрини кунига 20 минг янги муштарий ўқиган.


Сектор раҳбарлари аҳоли билан учрашди » Дўстлик тумани ҳокимлиги расмий сайти\nДўстлик тумани ҳокимлиги » Янгиликлар » Сектор раҳбарлари аҳоли билан учрашди\n28 апрель 2019 йил\nБугун аҳоли учун ўтказилаётган сайёр қабуллар мавжуд муаммони ҳал этишда самарали тадбирлардан бири бўлиб келмоқда. Шундай очиқ мулоқот Дўстлик Тиббиёт коллежи фаоллар залида 4-сектор раҳбари туман ДСИ бошлиғи Р.Бегимқулов томонидан ташкил этилди. Унда ҳудудига кирувчи қишлоқ ва маҳалла фуқаролар йиғинларидан жами 152 нафар фуқаролар қатнашди.\nТадбирда Ўзбекистон Республикаси Президенти Администрацияси масъул ходими М.Ишбеков, туман Халқ қабулхонаси мудири Ғ.Пармановлар ҳамда туман ташкилотлари ва идоралари раҳбарлари иштирок этишди.\nТадбир давомида 42 нафар фуқаролар ўзларининг 71 та муаммоли масалаларини ўртага ташлашди.\nМулоқот давомида энг кўп мурожаатлар уй-жой масаласи бўйича- 18 та мурожаат қабул қилинди.\nСаноатчилар маҳалласида яшовчи Мансур Абдусаматов хонадонида фарзандлари билан иккита оила бўлиб яшаётгани сабабли уй-жой қуриш учун ер майдони ажратишда амалий ёрдам беришни сўраб мурожаат қилди.\nМ.Абдусаматовга тумани Архитектура ва шаҳарсозлик бўлими ходимлари томонидан уй-жой қуриш учун ер майдонлари аукцион орқали электрон тизими орқали берилишини таъкидлашди ва унда иштирок этиш тартиби юзасидан тўлиқ маълумотлар берилди.\nШунингдек, очиқ мулоқот жараёнида ёғингарчилик сабаб ҳовлиларни сизот сув сатҳининг кўтарилиши, ичимлик суви, турар жойга кадастр ҳужжатларини расмийлаштириш, йўл таъмирлаш ва қуриш, арзон қатнов транспортларни йўлга қўйиш масаласида кўплаб мурожаатлар қабул қилинди.\n- Оммавий қабул жараёнида аҳолидан келиб тушган мурожаатларда қайд этилган муаммоларнинг 12 таси жойида ижобий ҳал этдик. Муаммоларнинг ечими қўшимча ўрганиш, муддат ва маблағ талаб этиладиган 59 та мурожаатлар юзасидан тегишли ташкилот ва идораларга топшириқ берилиб, ижроси назоратга олинди,-дейди туман Солиқ инспекцияси бошлиғи рустам Бегимқулов.\nШу куни навбатдаги сайёр қабул “Ғ.Ғулом” маҳалласидаги 18-сонли умумий ўрта таълим мактаби биносида уюштирилди. Унда 3-сектор раҳбари- туман ИИБ бошлиғи И.Нурматов сектор таркибига кирувчи қишлоқ ва маҳалла фуқаролар йиғинларида яшовчи 50 нафардан ортиқ фуқаролар иштирок этишди.\nОммавий қабулда фуқароларнинг 12 нафари ўзларининг қийнаётган 14 та муаммоли масалалари юзасидан мурожаат қилишди.\nДренаж ва канализация тизимини ишлатиш, уйларнинг том қисмини таъмирлаш, ҳожатхона ва тандирхонани қуриш, паспорт алмаштириш, ёмғирли кунлар кейин ҳосил бўлган кўлмак сувни чиқариб ташлаш, ички йўлларни таъмирлаш, кредит олиш масалалари шулар жумласидан. Қабул қилинган мурожаатларнинг 11 таси жойида ҳал этилди. Қўшимча ўрганиш, муддат ва маблағ талаб этиладиган 3 та мурожаатлар юзасидан ижрочи ташкилот ва идораларга топшириқ берилиб, ижроси назоратга олинди.\n- Ўзимга тегишли бўлган автотураргоҳда ёмғирдан сўнг тўпланиб қолган сувларни чиқариб ташлашда амалий ёрдам беришни сўраб мурожаат қилган эдим. Мурожаатим раҳбарларимиз томонидан эътиборсиз қолмади. Сувни чиқариб ташлаш учун махсус техникалар ажратилди,-дейди Абдулла Ғаниев.


Фарзандингизни президент мактабида ўқитмоқчимисиз? Буни ўқинг! — Minbar\n6 май 15:10 3 дақиқада ўқийсиз Ё ҳаёт, ё мамот\nМактабга қабул учун қуйидаги ҳужжатлар топширилади: ариза, ўқувчининг анкетаси, таълим олаётган мактабидан маълумотнома, 2 та фотосурат (3х4), туғилганлик тўғрисидаги гувоҳнома нусхаси.\nЙилда бир марта, белгиланган вақтда ўтказилади.\nВидеокузатув ва бошқа электрон-техник воситалар билан жиҳозланган махсус жойдаларда ўтказилади.\nТакроран ўтказилмайди. Кириш имтиҳонлари натижалари умумий қоидалар асосида қайта кўриб чиқилмайди. Кириш имтиҳонлари натижалари бўйича имтиҳон материаллари талабгорларга тақдим этилмайди.\nИмтиҳонлар давлат ва қорақалпоқ (Қорақалпоғистонда) тилларида ҳамда талабгорнинг танловига мувофиқ инглиз тилида ўтказилади.\nИмтиҳонлар жадвали қабул комиссияси раиси томонидан тасдиқланади ва президент мактабининг расмий веб-сайтига жойлаштирилади ҳамда оммавий ахборот воситаларида эълон қилинади.\nИккинчи босқичда а) ахборотни таҳлил қилиш ва солиштириш қобилиятини аниқлаш бўйича 16 та масала; б) мантиқ элементлари бўлган математика фанидан 20 та масала; в) инглиз тилидан 40 та тест саволи.\nҲар икки босқичдан энг юқори балл олганлар суҳбатдан ўтказилади. Суҳбатда ўқувчининг ота-онаси бўлиши шарт. Ҳар бир суҳбатни видео ёки аудио шаклда ёзиб олишга рухсат берилади.\nИмтиҳон натижалари 30 кун давомида эълон қилинади.\nЎқувчининг ҳар томонлама ривожланиши учун бепул шароит.\nТабиий ва аниқ фанларни чуқур ўрганиш, хорижий тиллар, муҳандислик ва ахборот технологияларини ўзлаштириш имконияти. Айниқса, STEAM (Science –табиий фанлар, Technology – технологиялар, Engineering – техник ижодкорлик, Art – санъат, Mathematics – математика) элементларини чуқур ўзлаштириш имконияти.\nУмумтаълим фанлари бўйича халқаро олимпиадалар, танловлар ва мусобақаларда иштирок этиш.\nҚўшимча ўқув курслари, шу жумладан пулли тайёргарлик курсларида ўқиш.\nДавлат намунасидаги таълим тўғрисидаги ҳужжат (гувоҳнома, шаҳодатнома) билан бир қаторда етакчи хорижий олий таълим муассасаларига ўқишга кириш ҳуқуқини берувчи халқаро даражадаги дастур дипломи (International Baccalaureate, Advanced Placement ёки International Advanced Levels)ни олиш имконияти.\nКеча, 19:00 1 дақиқада ўқийсиз\nКеча, 17:00 2 дақиқада ўқийсиз\nКеча, 11:43 2 дақиқада ўқийсиз\n1 июл 15:18 1 дақиқада ўқийсиз


Ўғри эримнинг касофати фарзандларимга урсачи?! - 26 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 26 » Ўғри эримнинг касофати фарзандларимга урсачи?!\nЎғри эримнинг касофати фарзандларимга урсачи?!\n— Ҳаёт синовлардан иборат. Бошимизга тушган кўргиликлар ортидаги нурли кунлардан умидвор бўлиб, яшашда давом этамиз. Сиқиламиз, куйинамиз, ғам чекамиз… Хуллас, барчаси жуда мушкулдай туюлади.\nМен гарчи шу ҳақиқатларни билсам ҳам тушкунликдан чиқиб кета олмаяпман. Сабаби, ёнимдаги умр йўлдошим бунга йўл бермайди. Чунки… У ҳеч ишлашни истамайди. Бу гапимни таниш-билишларга айтсам ишонмайди. Лекин эрим бугун чиндан ҳам ишлашни, пул топишни, оиласини таъминлашни умуман хоҳламайди! Турмушимизнинг илк йиллари эримга бўлган муҳаббатим унинг бу одатларини кўра олишимга имкон бермаган эди. Лекин кейин… Фарзандларимиз бирин-кетин дунёга келгач, жанжалларимиз кўпая бошлади.\n— Бундай ётаверишдан ҳеч чарчамайсизми? Ахир болаларни ўйламайсизми?! — дея жон куйдириб гапирардим мен. — Болалар катта бўлиб қолишди, ҳеч бўлмаса улардан уялинг!\n— Сенга нима етмаяпти, яшаб юрибмиз-ку бинойидек! — бақиришга тушади эрим. — Қорнимиз тўқ, эгнимиз бут!\n— Одам боласи фақат қорнини тўйдириш учун яшамайди-ку! Гапирсам, мени ношукр аёлларга қиёслайсиз. Ваҳоланки, уйимиз томидан ёғинли кунлари чакки ўтишию ҳали газ, ҳали сувни узиб кетишлари жонимга тегди. Эгнимдаги кийимни кўряпсизми, ҳалигача онам сарпомда қилган кўйлакларда юраман, ахир!\n— Пул деб қонимни ичасан, ҳозир бориб бир дунё пулни кимдандир ўмараман-да, бошингдан сочаман!\nҲа, эрим ўғри! Ва у ўғри эканини тан олади. Не ажабки, йиллар давомида биз ҳаром луқма билан болаларимизни боқяпмиз. Очиғини айтсам, олдинлари эрим қаердандир ўмариб келган пулларига унча аҳамият бермай ишлатаверардим. Лекин кейинги вақтларда болаларнинг луқмасига ҳаром аралашиши қанчалар ёмон оқибатларга олиб келишини китоблардан ўқиб, маърузалардан эшитиб юрагим сиқиляпти. Бечора фарзандларим ҳам оиладаги етишмовчилик, жанжаллардан тўйиб кетишган. Мана шунақанги етишмовчиликлар ҳам эр-хотин муносабатларига яхшигина путур етказаркан. Эрим билан орамиз жуда ёмон. Кундан-кунга ундан совиб, кўрарга кўзим қолмаяпти. Эримнинг ишлаши, оиладаги масъулиятини ҳис қилиши учун нима қилишим керак?! Ота-онасига айтай десам, у ёш бола бўлмаса, уриб-сўкиб тарбиялашнинг иложи йўқ. Қолаверса, қайнотам бир неча марта юрак хуружига учрагани учун муаммолар ҳақида айтолмайман ҳам. Опа-сингилларининг эса эримга умуман гапи ўтмайди. Уни тушунишга уриниб, дилдан гаплашишга жуда кўп бора ҳаракат қилдим. Афсуски, эрим дилдан гаплашишни ҳам истамайди. «Нималар деяпсан ўзингча?» деб ўрнидан туриб кетади. Билмадим, қандайдир ҳеч нарсага қизиқиши йўқдай, ҳаётдан совигандай, назаримда. Мен эса келажагимиз чиройли бўлишини, олдимизга катта мақсадлар қўйиб, кўп нарсаларга эришишимизни истайман.\n— Фақат ухлаш билан умрингиз ўтяпти, ўзингиз бир ўйланг, шу ҳам ҳаётми? — дейман гоҳида жаҳлим чиқиб.\n— Ҳамма шундай яшаб, шундай ўлади! — дейди эрим телевизор кўриш учун креслога ўрнашаркан. — Фақат сен кинолардагидай алламбало ҳаётни истайсан. Мени ҳам, ўзингни ҳам шу аҳмоқона орзуларинг ортидан эргаштириб қийнайверасан!\nЧиндан ҳам, бу ҳаётда энг кераги сени дилдан тушуна оладиган инсонни учратиш экан. Ўғри эримнинг хурмача қилиқлари, танбаллиги мени жонимдан тўйдирди. У эса ўз айблари ҳақида ўйлашни ҳам хоҳламай, менинг одатий аёллар истаган табиий ҳаёт тарзимни эртакнамо хаёл деб ҳисоблайди. Менга психолог ёрдами керакми ёки тажрибали инсонлар маслаҳатими, билмайман. Оилавий психологга борай дердим-у, аммо бир сўм пул топмайдиган эрим учун бундай психологлар хизмати ҳам «каттагина ўғрилик». Эҳтимол, қисматимга ўғри эркак билан бир умр яшаш ва сиқилавериб, қон қақшаб бу дунёни тарк этиш ёзилгандир. Ҳар сафар изтироблар исканжасида қолиб кетганимда, энг катта бойлигим — фарзандларим ва саломатлигим ҳақида ўйлаб шукр қиламан. Аммо юқорида айтганимдай, еяётган ҳар луқмамиз жавоби дилимни хуфтон қилади…\nКатегория: Hikoyalar to'plami | Просмотров: 22 | Добавил: Sherlaruz.CoM | Рейтинг: 0.0/0


Ҳаётда қийналмаслик учун ёрдам берадиган саккиз Хитой мақоли - BBC News O'zbek\nҲаётда қийналмаслик учун ёрдам берадиган саккиз Хитой мақоли\nХитойликлар ўз мақоллари билан машҳур. Yànyŭ - адабиётлардан олинган ҳикматли сўзлар ёки асрлар давомида файласуфлар томонидан айтилиб келинган гаплардир. Бундай мақолларнинг аксари қадимий бўлишига қарамай, улар ҳамон замонавий дунё учун ўз долзарблигини йўқотмаган.\n1. Турли қулфлар турли калитлар билан очилиши керак\nҲаётда биз юзлашадиган муаммоларнинг ҳар бири ўзига хос ёндашувни талаб қилади. Бизнес тили билан айтганда ёки муносабатларни йўлга қўйиш ҳақида гап кетганда «бир калит барча қулфга мос келади» ёндашуви иш бермаслигини тан олиш муҳим. Мослашувчан бўлинг ва ўзингиз юзлашган ҳар қандай тўсиқни турли йўллар орқали енгиб ўтишга интилинг.\nХитой глобал савдо лойиҳасига $124 миллиард ётқизмоқчи\nХитой Си Цзиньпинни Маога тенглаштирди ва умрбод Президент бўлишга рухсат берди\n2. Кўр от фақат ўзини қўрқитар\nГоҳида кўпчилигимиз турли мураккаб масалаларга дуч келганимизда ўзимизни-ўзимиз қўрқув ва хавотирга соламиз. Қийинчиликларга тайёр бўлмаганлар осонгина қўрқувга тушади. Бу мақол бизга масаланинг асосини ўрганиш ва ҳар қандай вазиятда қадам ташлашга тайёр туриш ортиқча хавотирга тушмаслигимизда ёрдам беришини эслатиб туради.\n3. Йўлбарсчаларни тутиш учун йўлбарс инига кирмоқ керак\nБуни «ишламаган тишламайди» мақолининг ҳайвонлар қаҳрамонлигидаги муқобил кўриниши сифатида эътироф этиш мумкин. Омад ҳар доим ҳам ҳамроҳингиз бўлмаслиги мумкин, шу сабабли муваффақиятга эришиш йўлида гоҳида турли қийинчиликларни енгиш ва қурбонликлар беришга тўғри келиб қолиши мумкин. Бу мақол мақсадимизга эришиш учун ўзимизни ўтга ҳам, чўғга ҳам уришга мажбур бўлиб қолишимиз эҳтимоли борлигини бизга эслатиб туради. Севги йўлида курашмоқ мазкур мақол учун яхши намуна бўла олади: кимнингдир қалбидан жой олиш ҳамиша ҳам осон кечмайди - бу йўлда кўнглингиз жароҳат олиши мумкин, лекин, алал-оқибат, сиз бир умрга татигулик муҳаббатга эришасиз…\n4. Чанқаб қолишдан олдин қудуқ қазинг\nБу мақолда етказилмоқчи бўлинган маъно жуда оддий: ҳар бир нарсани олдиндан режалаштиринг. Ҳар қандай эҳтимолий ҳолатга олдиндан тайёрланиб боринг, шундагина ёқимсиз вазиятларга тушиб қолганда довдираб қолмайсиз.\n5. Ип қанча узун бўлса, варрак шунча баландга учади\nМақсадларингиз узоқ вақтга мўлжалланган бўлсин. Узоқ муддатга тузилган режалар вақт ўтиши билан ўзининг кўп муддатга етгувчи ҳосилини бера бошлайди. Ҳозирги рақамли дунёда аксар одамлар ўз режалари қисқа вақт ичида лаззатли мева бера олади, деб ўйлайдилар - бироқ ёддан чиқарманг - яхши натижаларни сабрли ва узоқни кўзлай оладиган инсонлар қўлга киритиши мумкин, холос!\n6. Донишманд билан қурилган биргина суҳбат бир ойлик мутолаадан афзалдир\nҲаммамизнинг кўзимиз телефон ва компютер экранларидан бошқасини кўрмайдиган бир замонда оддийгина инсоний суҳбат қадрини ёдга олиш муҳимдир. Ўзингизга керакли маълумотни шундайгина интернетдан олиб қўйиш ўрнига шу масала юзасидан мутахассис билан суҳбатлашишга ҳаракат қилиб кўринг. Ёдда тутинг: йиллар давомида йиғилган билим ва тажриба ҳар нарсадан устун! Уларни диққат билан тинглаш эса унданда фойдали.\n7. Аёллар осмоннинг ярмини тутиб турар\nАёллар тенглигини тараннум этувчи шу каби сўзларни Мао Сзедун ҳам тилга олган эди. Хитой коммунистлари раҳбари «Бугун аёллар ва эркаклар тенгдир,» дея эътироф этган эди бундан ярим аср олдин. Ҳозирга келиб, бу мақол янада баландроқ жарангламоқда, эркаклар ва аёллар ўртасидаги нотенгликлар шиддат билан қисқариб бормоқда.\n8. Дарахт экиш учун энг яхши вақт 20 йил олдин келган эди. Иккинчи энг яхши вақт эса ҳозир\nБугунги ишни ҳеч қачон эртага қолдирманг. Агар келажакда омадга эришиб, муваффақиятли шахс бўлиб етишишни истасангиз, бу йўлда ҳаракат бошлаш учун энг яхши вақт - ҳозир. Бундан ташқари ушбу мақол том маънода ҳозирги дунёйимизга ҳам мос келади. Агар яшил сайёрамизни асраб қолишни хоҳласак, уни заҳарлашни тўхтатиб, шу бугуноқ дарахт экишни бошлашимиз зарур.


Нима учун ақлли инсонлар севиб қолиши қийин? | Мулоҳаза қила оладиганлар учун.\nНима учун ақлли инсонлар севиб қолиши қийин?\nОктябрь 10, 2016 от mulohaza в Психологик тестлар // 0 Комментариев\nҲар бир инсон ҳаётида шундай вақтлар келадики, улар севиб қолишади. Бу нарса бизнинг ҳис-\nтуйғуларимиздир. Бироқ баъзи бир инсонларга севги осонлик билан берилмайди. Нима учун? Буни қуйида изоҳлаб беришга ҳаракат қиламиз:\n1. Улар ўзининг ва бошқаларнинг ҳис-туйғуларини анализ қилишади.\nАқлли инсонлар маълумотларни йиғишда ва хулоса чиқаришга усталар. Ушбу қобилиятлар ўзлари билан ҳазил қилиши мумкин яъни улар муносабатларда қийинчиликларни кўрганда осонлик билан “қочишга” тайёр. Тушунмовчиликлар, жанжал? Демак биз бир биримизга мос эмасмиз, ҳайр!\nУлар очилишлари учун кўпроқ вақт керак бўлади\nМия ҳар доим ҳаракатланади, у доим нима учун севги ишлари юришмагани ҳақидаги омилларни ва сабабларни излайди. Натижада, ақлли инсонларга бошқалар ёнида очилиши қийин. Шунинг учун улар баъзида совуқ кўринади, аслида эса ундай эмас.\nУлар ўтмишдаги тажрибага суянишади\nБу ақлли инсонлар тушадиган яна бир тузоқдир. Уларнинг ўтмишидаги муносабатларини бузган нарса. Ҳозирги муносабатларини бузмаслиги мумкин, аммо уларга буни тан олиш қийин. Улар ўтмишда ажралиб кетиш қанчалик қийин бўлганини яхши билишади ва ўтмишдаги тажрибани янги инсонларга олиб келадилар.\nЁлғизлик – уларнинг танлови\nҲудди шундай. Ақлли инсонлар “нотўғри” инсон билан бўлишдан кўра, ёлғиз қолишни афзал кўришади. Бу уларнинг қарори. Кўп вазиятларда инсонлар қандайдир сабаблар туфайли ёлғиз эмаслар, баъзида улар ўзлари буни тушунишади ва ёлғиз бўлишни исташади.\nМақола 816 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


03:27, 11.09.2019 // 35473\nРоналдунинг покери Португалияга ғалаба келтирди, Англия 8 та гол урилган ўйинда ютди (видео)\nФутбол бўйича Евро—2020 мусобақаси саралаш босқичи 6-тури доирасида 10 сентябрь, сешанба куни гуруҳларда 7 та ўйин якунланди.\n«А» гуруҳидан ўрин олган баҳсда Гарет Саутгейт қўл остидаги Англия терма жамоаси «Сент-Мэрис» стадионида Косово термасини қабул қилди.\nБеллашув давомида Англия термаси вакиллари Раҳим Стерлинг (8), Ҳарри Кейн (19) ҳамда Жейдон Санчо (44, 45) рақиб дарвозасига гол урган бўлса, косоволикларнинг голларига Валон Брешиа (1, 49) ва Ведат Мурики (55, пенальти) муаллифлик қилди. Ўйиннинг 38-дақиқасида эса Косово ҳимоячиси ўз дарвозасини ишғол қилиб қўйди.\nШу тариқа Англия ўз уйида Косовони 5:3 ҳисобида таслим этди ва 3 очкони қўлга киритди.\nМазкур ғалабадан сўнг англияликлар очколари сонини 12 тага етказиб гуруҳда пешқадамлик қилмоқда. Косово эса 8 очко билан 3-ўринда бормоқда.\n«А» гуруҳидаги ҳолат:\nФернанду Сантуш бошқарувидаги Португалия терма жамоаси меҳмонда Литва термасини синовдан ўтказди.\nУчрашувда португалияликлар етакчиси Криштиану Роналду (7—пенальти, 61, 65, 76) покер қайд этган бўлса, ярим ҳимоячи Вильям Карвалью (90) ҳам ўз номига битта гол расмийлаштириб қўйди. Литвалик ҳимоячи Витаутас Андрюшкявичюс (28) эса жамоасининг ягона голига муаллифлик қилди.\nНатижада Португалия Литвани йирик 5:1 ҳисобида мағлубиятга учратди ва навбатдаги 3 очкога эга бўлди.\nМаълумот учун, Португалия «Б» гуруҳида 8 очко жамғарган ҳолда 2-ўринни эгаллаб турибди. Литва эса 1 очко билан сўнгги ўринда бормоқда.\n«Б» гуруҳидаги ҳолат:\nШу куни «Ҳ» гуруҳида Дидье Дешам бошлиқ амалдаги Жаҳон Чемпиони Франция терма жамоаси Андорра термасига қарши майдонга тушди.\nТўқнашувнинг 18-дақиқасида франциялик ярим ҳимоячи Кингсли Коман ҳисобни очган бўлса, 52-дақиқага келиб Клеман Лангле французларнинг 2-голига муаллифлик қилди. 90-дақиқада эса Виссам Бен-Еддер ҳисобни йирик кўринишга олиб келди (3:0).\nБаҳс якунига кўра, Франция Андорра дарвозасига жавобсиз 3 та гол уриб, ғалаба қозонди.\nҚайд этиш жоиз, французлар 15 очко тўплаган ҳолда гуруҳда етакчилик қилаётган бўлса, Андорра бирорта ҳам очко йиға олмай охирги ўриндан жой олди.\n«Ҳ» гуруҳидаги ҳолат:\n10 сентябрь, сешанба\nГоллар: 0:1 —1 Бериша, 1:1 — 8 Стерлинг, 2:1 — 19 Кейн, 3:1 — 38, автогол Войвода, 4:1 — 44 Санчо, 5:1 — 45 Санчо, 5:2 — 49 Бериша, 5:3 — 55, пенальти Мурики\nГоллар: 0:1 — 54 Соучек, 0:2 — 57 Масопуст, 0:3 — 90, пенальти Дарида\nГоллар: 0:1 — 7, пенальти Роналду, 1:1 — 28 Андрюшкявичюс, 1:2 — 61 Роналду, 1:3 — 65 Роналду, 1:4 — 76 Роналду, 1:5 — 90 Вильям Карвалью\nГоллар: 0:1 — 36 Митрович, 0:2 — 55 Радонич, 1:2 — 66 Тюрпель, 1:3 — 78 Митрович\nГоллар: 1:0 — 32 Дермаку, 1:1 — 47 Сигурдссон, 2:1 — 52 Хюсай, 2:2 — 58 Сигторссон, 3:2 — 79 Роши, 4:2 — 82 Цикалеши\nГоллар: 1:0 — 18 Коман, 2:0 — 52 Лангле, 3:0 — 90 Бен-Еддер\nГоллар: 0:1 — 37 Тосун, 0:2 — 57 Тюрюч, 0:3 — 79 Тосун, 0:4 — 88 Язижи\n20:29 Кеча // 90752


Тожикистон божхона хизмати раҳбари: уч ходим 90 кг олтин ва 15 млн доллар контрабандаси билан шуғулланган\nТожикистон божхона хизмати бошлиғи Хуршед Каримзоданинг айтишича, Афғонистондан 90 кг олтин ва 15 миллион доллар контрабанда билан шуғулланган уч божхоначидан иккитаси қамоққа жўнатилган, учинчиси эса жарима тўлаб, қутилиб қолган.\nБу ҳақда у 30 июль куни матбуот анжуманида эълон қилди ва «ходимлар қабул қилинган юкни рўйхатдан ўтказишда қонунни бузишганини» таъкидлади.\nОлтин ва чет эл валютасининг ноқонуний олиб ўтилишига ўтган йилнинг ноябрь ойида Душанбе халқаро аэропортида йўл қўйилган эди. Бу ишни Тожикистон Бош прокуратураси текширган ва апрель ойида Душанбе суди бу иш бўйича тўққиз айбланувчини икки йилдан беш ярим йилгача қамоқ жазосига ҳукм қилган. Улар орасида мамлакат божхона ва ички ишлар органлари ходимлари ҳам бор эди.\nҲукмда айтилишича, маҳкумлар Афғонистон фуқаролари билан ҳамкорликда бир неча йиллардан буён олтин ва чет эл валютасини ноқонуний олиб кирган.\nСуд бу жиноий гуруҳ билан ҳамкорлик қилгани учун Хатлондаги “Нижний Панж” божхона постининг икки инспектори Зариф Аслонов ва Қурбонали Сайфуллоевга нисбатан ҳукм чиқарди, улар ўз ваколатларини суиистеъмол қилишда айбдор деб топилиб, 2 йилга озодликдан маҳрум этилди. Шунингдек, постнинг бошқа инспектори Махмадризо Шарипов ҳам «бепарволик» учун икки йилга озодликдан маҳрум этилган, бироқ апелляция шикоятидан кейин ҳукм жаримага ўзгартирилган.\nМаҳкумлардан изоҳ олишнинг имкони йўқ, лекин уларнинг қариндошлари суд ҳукмидан норози эканликларини билдиришди.\nФевраль ойида Афғонистон матбуоти Тожикистонда мусодара қилинган олтин ва миллионлаб долларлар Афғонистон парламенти раиси ўринбосари Муҳаммад Мирзо Катавозайга алоқадорлигини ва ҳозир у «бу воқеани кенг оммага ошкор қилмаслик учун барча саъй -ҳаракатларни амалга ошираётгани» ҳақида хабар тарқатди.\nМирзо Катавозайнинг ўзи Афғонистондан Тожикистон орқали 90 килограмм олтин ва 15 миллион долларни ноқонуний олиб ўтишда айбсизлигини эълон қилди. «Бу шунчаки бўлиши мумкин эмас, чунки мен сиёсатдаман, тадбиркор эмасман», деди у 28 -февраль куни «Озоди» радиосига. Кейинчалик маълум бўлишича, Мирзо Катавозай Афғонистон парламенти вице -спикери лавозимидан айрилган.


“Бир миллион дастурчи” танловида ғолиб чиққан самарқандлик ўқувчига эски ноутбук топширилган Ўзбекистон янгиликлари\nЎзбекистон, Тошкент – Batafsil.uz. “Бир миллион дастурчи" танловининг вилоят босқичида ғолиб бўлган Самарқанд вилоятининг Нуробод туманида яшовчи ўқувчига эски ноутбук топширилган. Ғолибнинг ўзи бу видеони ёзиб олган ва ижтимоий тармоқларда тарқатган. Бу ҳақда мухбиримиз хабар бермоқда.\nКўринишидан, совға қилинган ноутбукдан ўқитувчи бўлиб ишлаётган одам фойдаланган. Ижтимоий тармоқлардаги фойдаланувчиларнинг ёзишича, шу йўл билан ташкилотчилардан бири ўз ноутбукини бепул янгилашга қарор қилганга ўхшайди. Улар ўқувчи олган нарсасига қаноат қилиб, алмаштирилганни сезмайди ёки ҳеч қаерга чиқиш қилмайди, деб ўйлашган.\nСамарқанд вилояти ҳокимлигининг маълум қилишича, видеода 41- сонли мактабнинг 8-синф ўқувчиси Сардор Сатторов акс этган. Ҳозирда вазиятни ўрганиш учун махсус ишчи гуруҳи тузилган бўлиб, видеода баён этилган фактлар текширилмоқда.\nБир миллион дастурчи - бу платформа ҳисобланиб, унда барча хохловчилар ихтисослашган uzbekcoders.uz онлайн портал ёрдамида тўртта йўналишдаги IT-мутахассисликларини мутлақо бепул ўрганишлари мумкин.\nУмумий курс 120 соатлик машғулотларга мўлжалланган. Ҳар бир даража лаборатория ишларини тайёрлаш ва тегишли сертификатларни олиш билан якунланади. Курсларнинг энг яхши битирувчилари грантлар учун кураша олади ва Udacity платформасининг 100та Nanodegree дастурларидан бирида ўқишни давом эттириши мумкин. Бунинг учун якуний имтиҳондан муваффақиятли ўтиш ва энг юқори балл билан ТОП-150 нафар иштирокчилар қаторидан ўрин олиш зарур.


09:01, 09.06.2014 // 5436\nШумахернинг ўлими ҳақидаги хабар уйдирма бўлиб чиқди\n7 июнь, шанба куни ижтимоий тармоқларда, кейинроқ «Википедия»нинг рус тилидаги версиясида Формула-1 пойгачиси Михаэль Шумахернинг ўлими ҳақида маълумот пайдо бўлди. Бироқ пойгачи ётган шифохонадагилар бу миш-мишни тезда рад этди.\nДастлаб бундай хабар бир нечта янгилик сайтлари орқали эълон қилинди, ижтимоий тармоқлар уни тезда тарқатиб юборди. Спортчининг русча «Википедия»даги саҳифасига ҳам унинг вафот этган жойи ва санаси киритилди.\nГреноблдаги шифохона жонлантириш бўлими мудири профессор Жан-Франсуа Пайен Шумахернинг барқарор ҳолатда эканини маълум қилган. Шифокор пойгачи яшаб кетган тақдирда ҳам миясидаги жиддий жароҳат умрининг охиригача қолишини таъкидлаган.\nБундан аввал ҳам Шумахернинг ўлими билан боғлиқ ёлғон хабарлар тарқаган. Уни Gazeta.ru’нинг Twitter’даги норасмий аккаунти гўёки AFP’га таяниб маълум қилган эди.\n29 декабрда машҳур автопойгачи Михаэль Шумахер Альп тоғларида чанғи учаётиб, бошидан жароҳат олган ва ҳозиргача касалхонада сунъий кома ҳолатида, жиддий назорат остида сақланмоқда. Кейинги кунларда унинг саломатлиги барқарорлашганлиги айтилмоқда, аммо Шумахер тилдан қолиши ва танасининг ярми ишламай қолиши эҳтимоли мавжудлиги ҳақида ҳам хабар қилинган.\n10:56 Бугун // 137316\n22:09 Кеча // 131758\n09:35 Бугун // 122160\n09:33 Кеча // 119889\n22:27, 28.05.2020 // 112263


Танловга – иншо – Сурхон тонги\nБош саҳифа / Таълим / Танловга – иншо\nИюл 26, 2019\tТаълим Изоҳ қолдириш 553 Кўрилди\nФуқароларнинг ўзини-ўзи бошқариш органлари фаолиятини мувофиқлаштириш бўйича Термиз туман Кенгаши раҳбарияти Президентимиз томонидан илгари сурилган бешта муҳим ташаббус ижроси бўйича бошқалар ўрнак олса арзийдиган тадбир ўтказди.\nАйни пайтда мактаб ўқувчилари ёзги таътилда. Уларнинг бўш вақтини мазмунли ўтказиш ва дунёқарашини кенгайтиришга хизмат қиладиган манба бу — китобдир. Кенгаш мутахассислари тумандаги 14 ёшдан 20 ёшгача ҳамда 21 ёшдан 30 ёшгача бўлган ёшлар ўртасида “Мен ўқиган китоб” мавзусида кўрик-танлов уюштиришди.\nБу танловнинг бошқа тадбирларга ўхшамайдиган жиҳати шуки, иштирокчилар ўқиган китоблари бўйича иншо ёзишди, сўнг, ўзбек ҳамда жаҳон адабиётидан ўқиган китоблари хусусида ўз фикрларини баён этишди. Уч шарт натижасига кўра “Янгиҳаёт” маҳалласида яшовчи Моҳидил Алимова 21 ёшдан 30 ёшгача бўлганлар орасида 280 балл, “Учқизил” маҳалласида яшовчи Шоира Нарзуллаева 14 ёшдан 20 ёшгача бўлган ёшлар ўртасида 270 балл тўплаб ғолиб бўлишди. Танлов баҳонасида ёшлар ўртасида китобхонлик маданиятини ошириш, илм-фан тараққиётига улкан ҳисса қўшган улуғ аждодларимизнинг ноёб асарларини асраб-авайлаш, ўқибўрганиш зарурлиги тарғиб қилинди.\nОлдинги Мақсад – аҳолининг розилиги\nКейинги “СУРХОН ТАБИАТИ МЎЪЖИЗАЛАРИ” ТАДБИРИ


Volvo ўз машиналарида максимал тезликни чеклайди\n23:22 / 04.03.2019 4660\nVolvo компанияси машинада хавфсиз юришни таъминлаш бўйича янги стратегияни ишлаб чиқди. Компания бу стратегия давомида ўз автомобиллари максимал тезлигини 180 км/соатгача чеклашни режалаштирмоқда. Бу ҳақда компания сайтида таъкидлаб ўтилган.\nУшбу чеклов 2020 йилдан бошлаб чиқариладиган автомобил моделларига тааллуқли бўлади.\nСтатистикага кўра, тезликни ошириш жиддий йўл-транспорт ҳодисаларининг асосий сабабларидан бири ҳисобланади. Шу сабабли 2020 йилдан бошлаб компаниянинг барча автомобилларида ҳайдовчи тезликни белгиланган лимитдан ошира олмайди.\nБундан ташқари, янги моделларга хавфсизликни ва автопилотда юришни таъминлаш технологияларини татбиқ қилиш режалаштирилган. Шу билан бирга, компания автомобилнинг тезлигини муайян ҳудудларда автоматик камайтирадиган тизимни ишлаб чиқиш имкониятини ўрганмоқда.\nVolvo юкхонадаги муаммо сабабли 167 минг машинасини ортга қайтариб олмоқда\nЎғрилар ортидан қувган полициячи тезликни оширгани учун жаримага тортилди\nVolvo кетма-кет иккинчи йилдирки Японияда энг зўр автомобиль деб топилмоқда


Тунги калтакланиш излари дарҳол йўқ қилинди\nФеруза 3 май куни тунда милициянинг махсус бўлинмаси ходимлари томонидан АҚШнинг Тошкентдаги элчихонаси рўпарасида пикет уюштирган фуқароларнинг калтакланиши излари дарҳол йўқ қилинди.\nБир қарашда бу ерда ўтган тунги нохушликдан дарак берувчи ҳеч нарса кўзга ташланмайди. Фақат пикетчилар калтакланган кўп қаватли уй олдидаги йўлакчанинг янгидан асфальт қилинганини сезиш мумкин. Йўлакча ва 3 май куни чодир тикилган жой супириб-сидириб қўйилган.\n“Озодлик” мухбири шу атрофдаги уйлар соҳиблари билан тунги воқеа ҳақида суҳбатлашмоқчи бўлганида уларнинг аксарияти гапиришни ҳам истамади, баъзилари эса ўзини тинч қўйишни, ҳеч нарсадан хабари йўқлигини айтди.\nФақат бир қари рус аёлигина тунда пикетчилар калтаклангани, улар қаттиқ бақир-чақир қилгани, кейин эса автобусга тиқилиб, олиб кетилганини кўрганини айтиб берди.\nЯна бир гувоҳ эса калтаклаш жуда тез ва кутилмаганда юз бергани, пикетчиларнинг чодирлари ҳам автобусга жойланиб, олиб кетилганини гапириб берди.\nВоқеа гувоҳларидан яна бири ўтган тунни бундай эслайди:\n“Мен кеча қош қорайганда ҳам бу ерда одамлар турганини кўрган эдим. Уларнинг кўпчилиги аёллар ва ёш болалар эди. Ярим тунда меҳмондорчиликдан қайтсам, иккита милиционер чодирлар ўрнини тартибга солаётганини кўрдим, холос. Яқинларимнинг айтишича, пикетчиларга кўпроқ фуқаро кийимидаги кишилар ташланган. Кейин ҳуқуқ-тартибот ҳодимлари ҳам уларга қўшилиб, куч ишлатган ва пикетчиларни автобусга тиққан. Уйимиз олдидаги йўлак асфальтланиши эса қон изларини йўқотиш учун қилинган бўлса керак”.\nЭслатиб ўтамиз, қашқадарёлик 60 га яқин фуқаро ҳукумат истеъфосини, тортиб олинган мулклари қайтариб берилишини талаб қилиб, 3 май куни АҚШ элчихонаси олдида пикет ўтказган эди.\nУлар бу ерда зарғалдоқ ва оқ рангли чодирлар ҳам тикканди.


Тошкент вилоятида 13 ёшли қиз номаълум газдан заҳарланиб, вафот ... - UzNews.uz\n13 ноября, 09:28 353 0\nТошкент вилоятида 13 ёшли қиз номаълум газдан заҳарланиб, вафот этди\nМарҳума билан бир уйда бўлган яна 2 нафар аёл ҳам заҳарланиш билан шифохонага ётқизилган.\nТошкент вилояти Ўрта Чирчиқ туманида 3 нафар аёл номаълум газдан заҳарланди.\n2021 йил 5 ноябрь куни Адолат маҳалласи Фурқат кўчаси 11-уйда яшовчи 55 ёшли А.Б., 26 ёшли М.М. ва 13 ёшли А.М. номаълум газдан заҳарланиш бахтсиз ҳодисаси билан Нурафшон шаҳар тиббиёт бирлашмасига қарашли шошилинч тез ёрдам бўлимига олиб келинган.\nАммо, эртаси куни 2008 йилда туғилган А.М. шифохонада вафот этган.\nЎрта Чирчиқ туман ҳокимининг қарорида келтирилишича, туманда бахтсиз ҳодиса содир бўлганда унинг сабабларини текшириш бўйича дастлабки зарур чораларни кўриш, бахтсиз ҳодиса сабабларини текшириш комиссияси таркиби тасдиқланди.\n3 декабря, 11:54 2109 0\n3 декабря, 14:37 1974 0\n3 декабря, 16:53 900 0\n3 декабря, 13:29 828 0\n3 декабря, 14:56 826 0\n4 декабря, 20:02 631 0\n15 Сентября, Среда 3796 0\n15 Сентября, Среда 3165 0\n15 Сентября, Среда 3241 0\n10 Сентября, Пятница 10272 0\n17 Августа, Вторник 9132 0\n16 Августа, Понедельник 6960 0\n26 Августа, Четверг 3767 3\n31 Августа, Вторник 3256 3\n27 Августа, Пятница 4484 2


Грузияда етиштирилган сабзи улуши маҳаллий бозорда Туркия маҳсулотлари импорти ҳисобига 2,5 баробар камайди • EastFruit\nБош саҳифа › Янгиликлар › Грузияда етиштирилган сабзи улуши маҳаллий бозорда Туркия маҳсулотлари импорти ҳисобига 2,5 баробар камайди\nМуаллиф: EastFruit 21 Сен 21 21 Сен 21 022\nОдатда, Грузияда маҳаллий таклиф туфайли импорт қилинган сабзига талаб ёзда жуда паст бўлади. Лекин бу йил ундай эмас.\nСабзининг августдаги импорти охирги 5 йилдаги шу ойга нисбатан 2021 йилда энг юқори бўлди. Ўтган ой Грузия 506 тонна сабзи импорт қилган эди, бу 2014-2020 йилларнинг август ойидаги ўртача кўрсаткичдан 2,3 баравар кўп. Ҳар доимгидек, Туркия сабзининг энг йирик экспортёри бўлиб, Грузиядаги сабзи импортининг 90% дан ортиғини ташкил қилади.\nҒайриоддий даражада юқори импорт сабаби, маҳаллий етказиб беришнинг пастлиги туфайли маҳаллий бозордаги юқори нархлардир. Сентябрь ойида ҳам импорт юқори бўлмоқда. EastFruit жамоаси қайд этганидек, ҳозир Грузия бозорида турк сабзиси устунлик қиляпти ва сабзи нархи анча тушиб кетган. Турк сабзиси, одатда, Грузияникига нисбатан арзонроқ ва йил сайин янада арзонлашиб бормоқда.\nГрузияда сабзининг ўртача улгуржи нархи август ойида бир тонна учун 480 доллар эди, импорт туфайли бу кўрсаткич ўтган ҳафта 320 долларга тушиб кетди. Савдо маълумотларига кўра, импорт қилинган сабзи нархи CIF шартлари асосида август ойида бир тонна учун 190 долларни ташкил этди. Шу тариқа Грузия бозорида сабзи яна ҳам арзонлашиши мумкин.\nКўриниб турибдики, октябрь ойида ҳосил йиғишни бошлайдиган Шида Картли минтақасидаги грузин фермерлари бу йил турк қўшнилар билан кучли рақобатга дуч келишади.\nУмуман, ҳар йили Грузия Туркиядан сабзи импортига тобора кўпроқ қарам бўлиб бормоқда. 2014 йилдан 2020 йилга қадар маҳаллий сабзини етиштириш йилига ўртача 450 тоннага камайди. Худди шу даврда импорт қилинган сабзи нархи йилига бир тонна учун 19 долларга (CIF) пасайган ва, албатта, импорт ҳажми ошган.\nИстеъмолнинг умумий ҳажмида Грузия ишлаб чиқариши улуши 2014 йилдаги 45% дан 2020 йилда 18% гача камайди.


Нокаутчи Шоҳжаҳон қачон рингга чиқади?\n10 май, 2017, 00:02\nПрофессионал боксда кетма-кет нокаутлари билан мухлисларини хушнуд этиб келаётган истеъдодли боксчимиз Шоҳжаҳон Эргашевнинг жанглари доимо катта қизиқиш билан кутилмоқда.\nКўпинча, бу боксчимизнинг қачон ва кимга қарши жанг ўтказиши ҳақида аниқ маълумот олиш мураккаб масала бўлиб қолаётир. Айрим интернет сайтларида Шоҳжаҳон Эргашев қачон жанг ўтказиши ҳақида хабарлар эълон қилинмоқда, лекин амалда бу ўз тасдиғини топмаяпти.\nSPORTS.uz ахборот портали вазиятга ойдинлик киритиш учун Шоҳжаҳон Эргашев билан боғланди.\n- Шоҳжаҳон саломатликлар яхшими ва айни пайтда нима билан бандсиз?\n- Ассалому алайкум. Саломатлигим жойида. Айни пайтда Тошкентда устозим Хурсанали Мажидов бошчилигида машғулот ўтказяпман. Асосан узоқ масофага югуриш, жисмоний тайёргарлик машғулотлари ва спарринг жанглари ўтказиляпти. Сўнгги жангларга мени айнан Хурсанали акам тайёрламоқда.\n- Кейинги пайтда қачон ва ким билан жанг ўтказишингиз борасида турли хабарлар тарқалмоқда, лекин амалда бундай бўлмаяпти. Буни қандай изоҳлайсиз?\n- Тўғриси менинг фаолиятимда бунақаси тез-тез учраётганидан ўзим ҳам хижолатман. Профессионал боксда жанг ташкил қилиш ҳамиша ҳам кўнгилдагидек бўлавермайди. Мен-ку майли, ҳатто Мэнни Пакьяодек профессионал бокс юлдузи ҳам ўзишга муносиб рақиб топиш учун анча кутишига тўғри келди. Унинг бўлажак рақиби ҳам, жанг вақти ҳам бир неча маротаба ўзгарди. Профессионал боксда бу одатий ҳолга айланиб бормоқда.\nЎзим бир неча кучли боксчини жангга таклиф қилдим. Бироқ улар ҳали розилигини билдиргани йўқ. Ўз навбатида мени ҳам жангга чақиришади. Хусусан, охирги рақибим Ҳамза Семпево ҳам мени рингга чақирган эди.\nОдатда, менинг жангларимни ташкил қилиш менежерим Олег Богданов зиммасига юклатилган. Қаерда бўлишимдан қатъий назар менежерим мен билан боғланади ва қачон, кимга қарши ҳамда қаерда жанг қилишимни олдиндан айтади. Афсуски, баъзи рақибларим аввалига жангга розилик беради, кейин эса менга қарши рингга чиқишдан бош тортади. Айтганимдек, профессионал боксда бу оддий ҳолат. Чунки биргина мағлубият туфайли боксчининг режалари ўзгариши, машаққатли тайёргарлиги бесамар кетиши, мақсад қилган совринларидан узоқлашиши мумкин.\n- Шоҳжаҳон мухлислар учун навбатдаги жанг қачонлиги ва рақиб кимлиги барибир қизиқ. Бу бора аниқ маълумот борми?\n- Бугун менежерим Олег Богданов қўнғироқ қилди. 3 июнь куни Россиянинг Ростов шаҳрида ташкил этиладиган профессионал бокс кечаси дастурига менинг иштирокимдаги жанг киритилганини айтди. Бу титул жанги бўлади. Рақиб америкалик боксчи. Гарчи мен унинг исмини билсам-да, ҳозирча буни ошкор қилмайман.\n- Шоҳжаҳон бўлажак жангда омад ва ғалаба тилаймиз.\nPS. SPORTS.uz ахборот портали Шоҳжаҳон Эргашев билан махсус интервью уюштирди. Суҳбатни тез кунларда сайтимиз орқали ўқиш имконига эга бўласиз.


Ана холос! Чемпионликка эришган “Локомотив” мураббийлари матбуот анжуманига биргаликда киришди\n20 ноябрь, 2017, 16:00 1715\n«Динамо» - «Локомотив» учрашувидан кейинги матбуот анжуманида чемпионликни нишонлаган жамоанинг бир йўли икки мураббийи Мирко Елечич ва Андрей Микляев иштирок этишди. Бу ҳақда “Динамо” матбут хизмати хабар бермоқда.\nЧемпионлик билан табриклаймиз. Аввало ўйин борасида тўхталсангиз?\nМирко Елечич: - Табрик учун раҳмат. Самарқандда «Локомотив»га ҳеч қачон осон бўлмагани боис, бу сафар ҳам ўйинга жиддий тайёргарлик кўриб келгандик. Сабаби, турнир жадвали биздан ҳам, рақибларимиздан ҳам фақат ғалаба қозонишни тақозо қиларди. Учрашув давомида вазиятлардан унумли фойдалана олдик ва ғалаба қозондик. Чемпионлик осон қўлга киритилмади.\nАндрей Микляев: - Мен ҳам қўшимча қилишни истардим, бугун осон ғалабага эришдик, дея олмайман. Беллашув олдидан руҳий босим бор эди. Шунга қарамай, йигитларимиз кўрсатмаларни бехато амалга оширишди, уларга раҳмат. «Динамо» ўйин давомида бизни прессинг орқали шошириб қўйишга интилди, аммо 90 дақиқа прессинг қилишнинг иложи йўқ. Ҳисоб барчасини айтиб турибди, рақибга ҳеч қандай имконият қолдирмадик.\nЎйин давомида Қаршидаги натижадан бохабар бўлиб турдингизми?\nМирко Елечич: - Фақат ўйин якунига етаётганда Қаршидаги натижадан хабар олдим. Унгача Қаршидаги баҳсни эмас, фақат ўзимизни ўйинни ўйладим.\nАндрей Микляев: - Мен фақат биринчи тайм якунида Қаршида кичик ҳисоб қайд этилаётганини билдим. Иккинчи бўлим якунида эса йирик натижадан хабар топдим. Асосийси, биз ўзимизни ўйинга эътибор беришимиз шарт эди ва буни уддаладик.\nЧемпионат деярли якунланди. «Локомотив» учун 2017 йилда энг муҳим ва асосий ўйинлар бўлди?\nМирко Елечич: - «Локомотив» учун асосий рақиб «Насаф» жамоаси бўлди. Улар билан курашиш осон бўлгани йўқ. Иккинчи даврада эса курашга «Пахтакор» қўшилди.


12:58 08.10.2019 (Янгиланган 13:44 08.10.2019)\nТОШКЕНТ, 8 окт – Sputnik. “Ўзбекистон Республикасининг 2030 йилгача ижтимоий-иқтисодий комплекс ривожланиш концепциясини тасдиқлаш тўғрисида”ги президент қарори лойиҳаси умумий муҳокамага қўйилди.\nҲужжатни Иқтисодиёт ва саноат вазирлиги тайёрлади.\nКонцепцияда белгиланган мақсадларга эришиш учун қисқа муддатли (2022-2026 й.) ва узоқ муддатли (2027-2030 й.) “йўл хариталари” ишлаб чиқилган.\n© CC0 / Unsplash / Campaign Creators\nЭлектрон ҳукумат ва рақамли иқтисодиёт - президент қарори\nҚарор лойиҳасида иқтисодий ўсиш ва давлатнинг узоқ муддатли истиқболда юқори даромадли мамлакатлар қаторига ўтишига қаратилган ижтимоий-иқтисодий ривожланишининг еттита устувор йўналишлари белгилаб берилган:\n1. Макроиқтисодий барқарорликни таъминлашда институционал ўзгаришлар ва устувор йўналишлар.\n2. Иқтисодиётнинг реал секторини ривожлантиришнинг устувор йўналишлари;\n3. Инсон капиталини ривожлантиришнинг устувор йўналишлари.\n4. Инновацияларни ривожлантиришнинг устувор йўналишлари;\n5. Муҳандислик коммуникациялари ва саноат инфратузилмасини ривожлантиришнинг устувор йўналишлари;\n6. Инвестицион ва ишбилармонлик муҳитини янада яхшилаш устуворликлари;\n7. Ҳудудларнинг мувозанатли ижтимоий-иқтисодий ривожланишининг устувор йўналишлари.\nБиринчи босқичда (2019-2021 й.) қабул қилинган ҳужжатларни амалга ошириш орқали иқтисодиёт янги шароит ва бозор механизмларига мослашади, қуйидаги вазифаларга таъсир қилади:\n- макроиқтисодий барқарорликни таъминлаш;\n- давлат хизмати учун кадрлар тайёрлаш, қайта тайёрлаш ва малакасини ошириш тизимини ислоҳ қилиш;\n- бюджет сиёсати соҳасидаги ривожланган давлатлар стандартларига ўтиш;\n- бозор муносабатларининг институционал базасини келгуси ривожлантириш;\n- таълим, фан, соғлиқни сақлаш, АКТ соҳаларини ривожлантириш, инсон капиталига инвестицияларни орттириш;\n- коррупцияни чеклаш ва хуфёна иқтисодиёт даражасини пасайтириш;\n- ЕОИИ ва бошқа бир қатор давлатлар билан эркин савдо шартномаларини имзолаш ҳисобига ташқи савдони кенгайтириш;\nИккинчи босқичда (2022-2025 й) ишлов бериш саноатини тез ривожлантириш, фойдаланиладиган ресурслардан оқилона фойдаланишни ошириш, барқарор иқтисодий ривожланишни таъминлашга қаратилган янги бозор ва саноат тузилмаларни шакллантириш ҳисобига иқтисодиёт тармоқларида сифатли таркибий ўзгаришларга эришилади.\n“Хуфёна иқтисодиёт” қисқартирилади – президент фармони\nБу босқичда самарали бандликни кенгайтириш ва бошқа ижтимоий муаммоларни ҳал этишдаги ҳиссасини кучайтириш орқали иқтисодий ўсишнинг сифати сезиларли равишда ошади.\nБу босқичда давлат сиёсати тадбирларининг асосий устувор йўналишлари:\n- макроиқтисодий барқарорликни сақлаб қолиш;\n- давлат хизматини ислоҳ қилиш, коррупцияни камайтириш, давлат бошқаруви сифатини ошириш ва номарказлаштириш, маҳаллий жамоатчилик назоратини кучайтириш, ҳудудий ривожлантириш;\n- ишлаб чиқариш кучлари кластерли тақсимлаш принципига асосланган янги экспортга йўналтирилган саноат сиёсатига ўтиш;\n- мамлакатнинг EОИИ ва ЖСТга аъзо бўлишини, савдо сиёсати ва экспортни либераллаштириш, нотариф савдо тўсиқларини қайта кўриб чиқиш ва битимлар ва ЖСТ қоидаларига мувофиқлигини изчил ўрганиш.\nУчинчи босқичда (2026-2030 й) иқтисодиётни хом ашё экспортидан инновацион ривожланиш турига ўтказиш, экспортга йўналтирилган иқтисодиётни қуйидагилар ҳисобига жадал ривожлантириш:\nFacebook / Uzexpocentre\nЯнги АЭС, иқтисодиёт ва кластерлар: биринчи минтақалараро ҳамкорлик форуми\nсув, ер, минерал хом ашё ва энергия манбаларидан фойдаланиш самарадорлигини тубдан ошириш;\nинсон капиталини ривожлантириш (камида 5 та миллий университет ТОП-500 га кириши; мактаб таълими сифати бўйича мамлакат ТОП-30 га кириши; мажбурий тиббий суғурта билан қамраб олишини 99% гача етказиш);\nхўжалик юритувчи субъектлар ва фуқароларнинг аксариятида инновацион йўналишни шакллантириш, товарлар ва хизматлар ишлаб чиқаришни инновацион ва технологик модернизациялашни ривожлантириш;\nбилимли одамларнинг кенг ўрта қатламини ва одамлар учун тенг имкониятларга эга бўлган демократик фуқаролик жамиятини шакллантириш (гендер тенгсизлигини тўлиқ бартараф этиш).\nҲужжат 22 октябргача муҳокама қилинади.


Ўзбекистонда коронавирусга қарши эмланганлар сони 300 мингдан ошди - 15.04.2021, Sputnik Ўзбекистон\nТОШКЕНТ, 15 апр — Sputnik. 1 апрелдан 14 апрелгача Ўзбекистонда коронавирус қарши 300 854 киши эмланди. Кеча 43 896 киши вакцина олди. Бу ҳақда Соғлиқни\nТОШКЕНТ, 15 апр — Sputnik. 1 апрелдан 14 апрелгача Ўзбекистонда коронавирус қарши 300 854 киши эмланди. Кеча 43 896 киши вакцина олди. Бу ҳақда Соғлиқни сақлаш вазирлиги хабар қилмоқдаЭнг кўп эмланганлар Фарғона (47 946), Андижон (37 344) , Наманган (33 446) вилоятлари ҳиссасига тўғри келмоқда.Тошкентда жами 17 715 киши коронавирусга қарши эмланган. Сирдарё вилояти 8168 киши билан ҳудудлар орасида энг сўнгги ўринда.Эслатиб ўтамиз, Ўзбекистонда 1 апрелдан аҳолини коронавирусга қарши оммавий эмлаш бошланди. Ўзбекистонликлар “AstraZeneca” ва “ZF-UZ-VAC2001” вакциналари билан эмланмоқда. Шунингдек, “Спутник V” вакцинасининг 1 миллион дозасини харид қилиш бўйича ишлар олиб борилмоқда.14 апрель ҳолатига кўра, мамлакатда коронавирус юқтириб олганлар сони 85 730 нафарга етган.\nЖами эмланганлар сони бўйича ҳамон Фарғона вилояти биринчи ўринни эгаллаб турибди (47 946 нафар).\nТОШКЕНТ, 15 апр — Sputnik. 1 апрелдан 14 апрелгача Ўзбекистонда коронавирус қарши 300 854 киши эмланди. Кеча 43 896 киши вакцина олди. Бу ҳақда Соғлиқни сақлаш вазирлиги хабар қилмоқда\nЭнг кўп эмланганлар Фарғона (47 946), Андижон (37 344) , Наманган (33 446) вилоятлари ҳиссасига тўғри келмоқда.\nТошкентда жами 17 715 киши коронавирусга қарши эмланган. Сирдарё вилояти 8168 киши билан ҳудудлар орасида энг сўнгги ўринда.\nРўзадор одам эмланиши мумкинми – шифокор жавоби\n14 Апрел, 15:28\n14 апрель ҳолатига кўра, мамлакатда коронавирус юқтириб олганлар сони 85 730 нафарга етган.


Кичкина пластир-генератор инсон танасидан энергия олади\nСан-Диего шахрида жойлашган Колифорния университети жамоаси, энергия ишлаб чиқариш учун инсон ажралиб чиқадиган терининг салоҳиятини ўрганишга эътибор қаратди. 2014 йилда, улар биринчи пассив сенсори намойиш қилишган эди. Амма уларнинг барчаси инсондан фаол харакатни талаб қилар эди.\nЯқинда муҳандислар тана харакатсиз ҳолда бўлишига қарамасдан тез-тез терлайдиган қисми, бу бармоқ учлари эканлигини аннниқлашди. Бармоқлар тананинг бошқа қисмига қараганда 100-1000 марта кўпроқ терлайди. Одамлар буни пайқамайдилар, чунки бармоқ учидаги тер тез буғланади. Пластир бармоқлар учига ёпиштирилади ва дарҳол ишлай бошлайди, кўпик ичидаги ферментлар тер билан алоқа қилади, натижада кислород ва лактат молекулаларининг реакцияси бошланади ва электр энергияси ҳосил бўлади. Инсон уйқуда бўлганида улар бармоқлар учига ёпишган пластир орқали улар, кун давомида ақлли соатни қувватлантириш учун етарли биоэнергия олиш мумкин бўлади.\nБунга паралел равишда, олимлар бармоқлар учун пезоэлектрик генераторни синовдан ўтқаздилар. Масалан сиз бармоқларингиз ёрдамида клавиятурада ёзаётган дамда генератор босим эвазига электр энергия ишлаб чиқпиши мумкин.


Мессенджерлар орқали вертолётлардан дорилар сепилиши ва болалар кўчаларда бўлганлиги учун ота-оналар жаримага тортилиши ҳақидаги ёлғон хабарлар тарқатилмоқда. Вазирлар Маҳкамаси ушбу маълумотларга ишонмасликка чақирди.\nЎзбекистонда коронавирус аниқлангани ҳақидаги хабарлар фонида турли хил маълумотлар интернет-мессенджерларда тарқатилмоқда.\nБатафсил АҲОЛИ ЁЛҒОН ХАБАРЛАРГА ИШОНМАСЛИККА ЧАҚИРИЛМОҚДА\nВАҲИМАГА ЎРИН ҚОЛМАДИ\nҲукуматимизнинг жойларда нархларнинг асоссиз оширилишига йўл қўймаслик бўйича топшириғига асосан, Каттақўрғон шаҳар ҳокимлиги бошчилигида нархларнинг ўзгариши устидан назорат қилиш бўйича махсус ишчи гуруҳлари фаолият юритмоқда.\nШаҳар прокуратураси, Иқтисодий жиноятларга қарши курашиш департаменти, ички ишлар бўлими, солиқ инспекцияси ва бошқа тегишли идоралар бозор маъмурияти билан ҳамкорликда бозорда нарх-навонинг асоссиз ва сунъий ошишига йўл қўймаслик устидан қаттиқ назорат ўрнатилди.\nБатафсил ВАҲИМАГА ЎРИН ҚОЛМАДИ\nЎЗБЕКИСТОНДА ФИСКАЛ ИНСТИТУТ ТАШКИЛ ЭТИШ РЕЖАЛАШТИРИЛМОҚДА\n17.03.2020 - 14:37\nДавлат солиқ қўмитаси ҳузурида Фискал институт ташкил этиш таклифи эълон қилинди. 2020−2021 ўқув йилида 420 киши бакалавриат йўналишига ўқишга қабул қилиниши кутилмоқда.\n«Илм, маърифат ва рақамли иқтисодиётни ривожлантириш йили» Давлат дастури доирасида, Ўзбекистон Давлат солиқ қўмитаси ҳузурида янги олий таълим муассасаси ташкил қилиниши режалаштирилмоқда. Бу ҳақдаги тегишли президент қарорининг лойиҳаси Regulation.gov.uz порталида эълон қилинди.\nБатафсил ЎЗБЕКИСТОНДА ФИСКАЛ ИНСТИТУТ ТАШКИЛ ЭТИШ РЕЖАЛАШТИРИЛМОҚДА


“Тангем” Ўзбекистонга янги сериални совға қилди - zarnews.uz\nЎзбекистоннинг Корея Республикасидаги туристик бренд элчиси, машҳур “Сарой жавоҳири” телесериалидаги Тангем роли ижрочиси Ли Ён Э ўзи иштирокидаги янги сериални Ўзбекистонга ҳадя қилди. Бу ҳақда Туризмни ривожлантириш давлат қўмитаси матбуот хизмати хабар берди.\nУчрашувда актриса бутун дунёдаги коронавирус билан боғлиқ пандемия сабаб апрель ойида Ўзбекистонга кела олмаслигини афсус билан қайд этиб, COVID-19 билан боғлиқ вазият нормаллашганидан сўнг продюсер Бьёнг Жун Сонг билан албатта, мамлакатимизга ташриф буюришини маълум қилган.\nАктриса Ўзбекистоннинг бой маданий мероси ва диққатга сазовор масканлари билан яқиндан танишишни мақсад қилгани, шунингдек, мамлакатимиз туристик брендини тарғиб қилишда давом этишини алоҳида таъкидлаган.\nУчрашув давомида Ли Ён Э Ўзбекистон халқига ўзи бош ролни ижро этган “Саимдан, ранг-баранг хотиралар” номли телесериалини беминнат асосда ҳадя қилган. Актриса ушбу сериал айни дамда аксарият вақтини уйда ўтказаётган Ўзбекистон аҳолисига вақтни мазмунли ўтказишига ёрдам беради, дея умид билдирган.\nҲозирда Ўзбекистон Миллий телерадиокомпанияси билан биргарликда фильмни таржима ва дубляж қилишга доир ишлар олиб борилмоқда. Ушбу жараёнлар ўз якунига етганидан сўнг сериал томошабинлар эътиборига ҳавола этилади.\nМаълумот учун: “Саимдан, ранг-баранг хотиралар” Жанубий Кореянинг 30 серияли драмаси бўлиб, кореялик машҳур мусаввир, хаттот ва шоира Шин Саимдан (1504-1551) ҳаёти ва фаолияти ҳақида ҳикоя қилади. Корея Республикасининг 50 000 вон номиналли энг йирик банкнотасида унинг тасвири акс эттирилган. Мазкур сериал 2017 йилда Жанубий Кореянинг “SBS” телеканалида эфирга узатилган. Шундан сўнг Хитой, Япония, Сингапур, Малайзия, Таиланд ва бошқа мамлакатлар телекомпаниялари уни (ўртача 3 миллион АҚШ доллари эвазига) трансляция қилиш ҳуқуқини қўлга киритган.\nТеглар: фильм сериал


Тошкентда ва вилоятларда Ислом Каримов хотирасига эҳсон оши тарқатилмоқда\n12:38 / 05.09.2016\nБугун Тошкент ҳокимияти ташаббуси билан шаҳарнинг бир неча ресторанларида Ўзбекистоннинг биринчи президенти хотирасига ош берилмоқда.\nУшбу тадбир давлат раҳбари дафн маросими ташкил қилиш ҳукумат комиссияси томонидан ташкил қилинган бўлиб, пойтахтдаги «Яккасарой», «Чароғон», «Фаровон», «Уммон», «Наврўз», «Саёҳат» ресторанларида 5 сентябрь куни соат 11:00 дан 15:00 гача ош тарқатилади.\nУшбу маъракаларга исталган киши келиши мумкин.\nХудди шундай тадбирлар республиканинг барча вилоятларида бўлиб ўтмоқда.\nТадбирларни ташкил қилишга ҳокимият, йирик ташкилот ва муассасалар жалб қилинган.\nМаърака оши – ўзбек урф-одатларига кўра дафн маросимидан кейин марҳум хотирасига берилади. Одатда бундай маросимлар ортиқча дабдабасиз, ўта камтарин шароитда ўтказилади. Ош тортилишидан олдин марҳум хотирасига фотиҳа ўқилади.


Германиядаги тошқинлар оқибатида 100 дан ортиқ киши ҳалок бўлди – Газета.uz\nГерманиядаги тошқинлар оқибатида 100 дан ортиқ киши ҳалок бўлди\nГерманиянинг ғарбий қисмларида юзага келган сув тошқинлари оқибатида 100 дан ортиқ киши ҳалок бўлди. Рейнланд-Пфальц федерал ерида камида 63 киши, Шимолий Рейн-Вестфалияда камида 43 киши вафот этгани ҳозирча маълум. 1000 дан ортиқ киши бедарак йўқолган. Ҳудудда мобил алоқа мавжуд эмас, шунинг учун расмийларнинг сўзларига кўра, одамлар қаерда эканликлари ҳақида хабар бера олмаяпти.\nLotinchada 17 июл 2021, 12:23 Жаҳон\nГерманиянинг ғарбий қисмида кучли ёмғирлар оқибатида юзага келган тошқин юздан ортиқ одамнинг ҳаётига зомин бўлди. Рейнланд-Пфальц федерал ерида камида 63 киши, Шимолий Рейн-Вестфалияда камида 43 киши вафот этган. Бельгия, Люксембург, Франция ва Голландия билан чегараларга яқин бўлган бу икки мамлакат табиий офатдан энг кўп зарар кўрди, дея хабар бермоқда Meduza Focus маълумотларига таяниб.\nБедарак йўқолганлар тўғрисида бир-бирига қарама-қарши бўлган хабарлар мавжуд. 15 июль куни тошқин юз берганида, икки федерал ҳудудда офат зонасида ўнлаб одамлар бедарак йўқолгани ҳақида хабар берилган эди. Кейинчалик, Рейнланд-Пфальцдаги Арвайлер тумани маъмурлари 1300 га яқин одам бедарак йўқолганлигини эълон қилишган.\nҲудудда мобил алоқа мавжуд эмас, шунинг учун расмийларнинг сўзларига кўра, одамлар қаерда эканликлари ҳақида хабар бера олмаяпти.\nСув тошқини туфайли бутун Германия бўйлаб ўтадиган A1 автобани қисман қулаб тушган. Эрфтштадт-Блессем ҳудудида йўлнинг 40 метрли қисми дарёга қулаган. Ўша пайтда унда машиналар бўлмаган. Эрфтштадт-Блессемда бир нечта уйлар ва тарихий қалъа зарар кўрган. Арвайлер туманида баъзи кўприклар қулаган,айримларидан ўтишнинг иложи йўқ. Уларни вақтинча иншоотлар билан алмаштирилиш режалаштирилган.\nРейнланд-Пфальц федарал ери маъмурияти бузилган йўллар, кўприклар ва бошқа иншоотларни таъмирлаш учун 50 млн евро ажратди. Шимолий Рейн-Вестфалия округи ҳукумати ҳам бунга тайёрланмоқда.\nШимолий Рейн-Вестфалия бош вазири, Германия Федератив Республикаси канцлери номзоди Армин Лашет воқеани «тарихий миқйосдаги тошқин» деб атади.\nСиноптикларнинг тахмин қилишича, яқин кунларда Германияда яна ёмғир ёғиши мумкин. 17−18 июль кунлари Бавариянинг жануби-шарқида ёғингарчиликлар бўлиши кутилмоқда.\nГерманияда cув тошқини туфайли мингдан зиёд одам бедарак йўқолди 16 июл 2021, 10:35


Хашарот чақишидан эҳтиёт бўлинг! — manzur.uz\nЁз кунлари табиат қўйнида дам олишни истайсизу, аммо чивинлар чақиши таъбингизни хира қилади. Табиатда чивинлардан ташқари хавфли ҳашаротлар ҳам бор. Сизни қайси ҳашарот чаққанини аниқлаш унинг хавфли ёки хавфсизлигини билишда муҳим ўрин тутади.\nЧивин чақиши билан оқ ёки қизил рангли шиш пайдо бўлади. шиш атрофидаги тери эса одатда қизаради.\nКейинчалик бу жой қаттиқлашади ва қичийди.\n2. Ётоқ бургаси\nБурга одатда ухлаётганингизда бўйин, юз, қўл ва оёқлар каби очиқ жойларингизни чақади.\nЧақилган жойда чиқишадиган қизил шиш пайдо бўлади, унинг чегараси аниқ кўриниб туради.\nОдатда бурга бир жойда бир нечта из қолдиради.\nЎргимчаклар ҳашаротлар синфига кирмасада, уларнинг ҳам чақишини билиб олиш зарар қилмайди. Улар фақат ўзини ҳимоя қилиш учун одамни чақиши мумкин.\nЎргимчак чаққан жой кичик қизил рангли яримшишга ўхшаб туради.\nБу пайтда ари чақишига ўхшаш енгил оғриқ сезишингиз мумкин.\nЎргимчакларнинг қозиқ тишлари бор. Шунинг учун ўргимчак чаққанида 2 та майда тешик қолдиради.\nЧумолиларнинг катта қисми одамни чақмайди. Аммо улар орасида бир неча тури хавфли. Жумладан, оловли чумилилар майда ва агрессив бўлиб, қора ёки қизил рангда бўлади. Улар чаққанда тез тиббий ёрдам керак бўлиши мумкин.\nОлдин бир неча майда қизил доғлар пайдо бўлади.\n2 кундан сўнг оқ пуфакча юзага келади.\nЧақилган жой оғриши, ачиши ва шишиб кетиши мумкин.\nАгар аллергиянгиз бўлмаса, асалари чақишидан ваҳимага тушмаслик керак. Аммо агар кўнгил айниши, бош айланиши, томоқ ёки тилнинг шишиши симптомлари пайдо бўлса, бу аллергиядан дарак бериши мумкин. Бу ҳолатда зудлик билан терапевт ёки аллергологга мурожаат қилиш керак. Ари чаққанда\nПластик карта ёки пичоқ ёрдамида нишни олиб ташланг. Пинцетдан фойдаланманг, чунки у терига кўпроқ заҳар киришига сабаб бўлиши мумкин.\nЧақилган жойни яхшилаб совунлаб ювинг.\nАри чақаётганини сезмаслик қийин, чунки у оғриқли бўлади.\nЧақилган жой пушти-қизил рангда бўлади.\nДоғ атрофида оқ доира ҳосил бўлади, унинг атрофидаги тери қизаради ва қичишни бошлайди.\nАсалари чаққанидан сўнг терида унинг ниши қолади. Агар ниш бўлмаса, бошқа шунга ўхшаш ҳашарот, масалан, қовоғари чаққан бўлиши мумкин.\nБитнинг чаққани майда, аммо тери унинг сўлагига реакция қайтаради.\nОдатда бу излар кўп ва қизил рангли ноаниқ доғ кўринишида пайдо бўлади.\nАйрим ҳолларда чақилган жойда қон изи ҳам бўлиши мумкин.\nОдатда кана чаққанда қўлтиқ ости ёки бошқа нам ва соқ билан қопланган юзада доғлар пайдо бўлади.\nЧақилган жойда қотиб қолган қонни ҳам кўриш мумкин.\nБаъзан канага терининг ичига кириб олиш учун бир қанча вақт керак бўлади. Каналарни олиб ташлаш учун маҳсус асбоб ёки пинцет ёрдамида ундан халос бўлишингиз мумкин. Бунинг учун канани терига максимал яқин қисмидан ушлаб, секинлик билан тепага тортиш керак. Эҳтиёт бўлинг, қалтис ҳаракат қилманг ва уни сиқиб ўлдирманг.\nОдатда бу ҳашарот бир марта чақади.\nАгар “буқа кўзи” каби яққол аломатни кўрсангиз, Лайм касаллилига чалиниш хавфи юқори. Бу тошмани қизил доғ атрофидаги оқ-қизил доирадан ҳам таниб олиш мумкин. Кана чаққанда тезда тиббий хизмат кўрсатилиши шарт.\nҲашаротлар чаққанидан сўнгги қичишдан қандай халос бўлиш мумкин?\nҲашарот чаққанида авваламбор унинг ўзини ёки нишини олиб ташлаш керак. асосийси, жароҳатланган юзани оқар сувда совунлаб ювинг.\nШиш ва қичишни камайтириш учун чақилган жойга муз босинг.\nҚичишга қарши лосьондан фойдаланинг.\nИстеъмол содаси ва сувдан бўтқасимон аралашма тайёрлаб, уни шишган жойга 10 дақиқага қолдиринг.\nKalit so`zlar: аллергия, ари чақса, хашарот


Тошкентдаги ихтисослашган акушерлик маркази ходимаси¸ ўз ҳамкасбларининг вилоятларга чиқиб¸ операцияга ҳозирлаб қўйилган аëлларни бичиб келаëтганларини тасдиқлайди.\nЎзбек аёлларини стерилизация қилиш тадбирининг иккинчи босқичи 15 июлдан бошланган ва унинг бир ой давом этиши режалаштирилаяпти.\nАйни амалиётда шахсан иштирок этаётган шифокорлардан бири Озодлик билан суҳбатда, аёлларни бичиш тадбирининг иккинчи босқичи ҳам мажбурий тарзда амалга оширилаётганини маълум қилди.\nОзодлик¸ суҳбатдошнинг илтимосига кўра, унинг исми шарифи, яшаш манзилини ошкор қилмайди.\nШифокор суҳбатдошга кўра, аёлларни мажбурий тарзда жарроҳлик столига олиб келиш амалиёти худди биринчи босқичдаги сингари йўлга қўйилган бўлиб, маҳаллий шифокорларнинг ҳар бирига бир ой муддатда белгиланган сондаги аёлни ихтиёрий жарроҳлик тарзи билан ўтадиган стерилизацияга рози қилиш вазифаси юкланган.\n- Стерилизациянинг иккинчи этапи 15 июлдан бошлаб яна бошланди. 15 августгача давом этар экан. Биринчи босқичи 15 январдан 15 апрелгача бўлган эди. Ҳозир қайтадан тиббиëт ходимларига иккитадан ИЖК (ихтиëрий жарроҳлик контрацепцияси) га аёл¸ 25 тадан ИК (инъекционная контрацепция) укол оладиган аёл яна 25 тадан ОК (оралная контрацепция) дори берилиши керак бўлган аёлни топиш мажбурияти юклатилди. Шунақа солиқ солинган. Яна мажбурлаш кетаяпти. 15 июлдан 15 августгача мана шуни бажариш керак. Санитарка¸ ўрта тиббиëт ходими¸ врач ҳаммасига шу иш топширилган. Ҳар куни ишда разбор. Биттама-битта турғазиб сўрайди. Бажармаганларни уришади. Ана шунақа жараëн яна давом этаяпти ҳозир, дейди суҳбатдош.\nУшбу шифокорга кўра, дастлабки босқичда аёлларни жарроҳлик амалиётига мажбурлаш тадбирларида шифокорларга милиция ходимлари кўмаклашган бўлса, эндиликда маҳаллий ҳокимликлар ва прокуратура ходимлари ҳам бу ишга жалб қилинаяпти.\n- Бунда прокурорлар ҳам бор¸ судлар ҳам бор, хокимликлар ҳам бор. Ҳаммаси қатнашаяпти. Ички ишлар бўлимларининг бошлиқлари ҳам қатнашаяпти. Фуқаролар йиғинининг раислари¸ котиблари ҳам қатнашаяпти. Фуқаролар йиғинларида аëл кишилардан иборат маслаҳатчи¸ деган штат бор. Шулар ҳам бирга юриб бўйсунмаганларни кўндиришга ҳаракат қилади. Шу томонлама кўмаклашади. Кейин контрацепция бўлмаганларнинг нафақа пулларини¸ бола тарбия пулларини¸ икки ëшгача бола тарбияси учун пул бериладию¸ моддий ëрдам пулларини чиқармайди. Доктордан справка олиб кел¸ дейди. Доктор контрацепция бўлмаган аëлларга справка бермайди. Натижада фуқаролар йиғини нафақа пулларини¸ икки ëшгача тарбия пулларини тўхтатиб туради. Шунинг учун баъзи аёллар мажбуран рози бўлади. Энди прокуратура буларнинг устидан назорат қилади. Улар ҳам ҳар ҳафталик разборда қатнашиб туман касалхонасининг бош врачидан сўрайди. Ҳокимнинг мажлисида қатнашиб топшириқ берадида, дейди суҳбатдош.\nШифокор суҳбатдошнинг айтишича, стерилизация амалиётидан кейин айрим аёллар саломатлигида салбий асоратлар кузатилган бўлиб, эндиликда бундан хабар топган аксар аёллар ўзларининг бичилишига қаршилик кўрсатишаяпти.\n- Аëл кишиларнинг кўпчилиги кўнмаяпти. Норози бўлаяпти. Кўпчилиги кўнмаяпти. Организмга салбий таъсир қилар экан. Укол олганларнинг менструацияси бузилиб¸ бир- икки ойлаб қон кетиб қолаяпти. Халқ норози бўлаяпти ҳозир, дейди ИЖК амалиётида шахсан иштирок этаётган шифокор.\nНавоийлик суҳбатдош аёл кейинги пайтда аёлларга иккитадан ортиқ туғмаслик ҳақида босим бўлаëтгани ва агар жарроҳлик амалиётига рози бўлмай, учинчи болани туғишни хоҳлаган аёллар бўлса¸ улар жаримага тортилаётгани ҳақида гапиради.\n- Апрелдан бошлаб қишлоқларда врачлар¸ маҳалла ходимларидан¸ милиция ходимлари аëлларни тўплаб, иккита боладан кейин учинчисини туғмаслик ҳақида тушунтириш ишлари олиб борилаяпти. Учинчи болани туғмаслик учун улар ИЖК қилинаяпти. Яъни бачадон найларини чандиб, тикиб ташлашаяпти. Учинчи болани туғишга ҳозир рухсат йўқ. Рухсат беришмаяпти. Агар учинчи болага иккиқат бўлса¸ у жаримасини тўлаши ҳақида гапиришаяпти, дейди навоийлик аёл.\nОзодликка маълум бўлишича, маҳаллий тиббий ходимлар аёлларни стерилизацияга рози қилишгач, бу аёлларни Тошкентдан ва вилоят марказларидан келган малакалар шифокорлар томонидан жарроҳлик йўли билан бичишади.\nТошкентдаги Республика ихтисослашган акушерлик ва генекология илмий-амалий тиббиёт марказининг шифокорлари ҳам айни тадбирга жалб қилинган бўлиб, Озодлик улардан бири билан суҳбатлашишга муваффақ бўлди.\n- ИЖК ҳозир жуда ҳам активлаштирилган. Мисол учун¸ кўп докторлар центрлардан четларга бориб ИЖК қилишади. Биз ҳам мана неча марта командировкаларга чиқдик¸ душанба яна кетамиз¸ контрацепцияга тайëр аëллар бўлса¸ бориб жойларда биздан чиққан мутахассислар ҳаммаси аёлларни операция қилишиб, ВХС (врачебно-хирургическая стерилизация) қилиб келишаяпти. Қаерда яхши хирурглар¸ жарроҳлар бўлса¸ улар уже ўрганишган. Шунинг учун жуда яхши кетаяпти. Худо хоҳласа, энди фоизини аниғини айта олмайман, лекин тахминан 40-50 фоиз аëллар¸ кому показано бўлса, улар уже ВХС бўлишган. Мисол учун¸ биз борган жойларимиз¸ мана биз Наманганга борганмиз. Андижонга борганмиз. Учта-тўртта районга чиқиб Андижондаги ўзларининг профессорлари¸ завкафедра доцентлари¸ жарроҳлар, гинекологлар чиқиб ВХС қилишади. Районларда ҳам ҳар куни беш-олтита одам тайëрлаб қўйишар эди. Ҳар борганда бир ҳафтада 30-40 та аёл ВХС қилиб келардик. Биз борганимизда бир ҳафтада 30-40 та бўлса¸ бир йилда унақа ҳафталардан қанча. ВХС аёллар учун жуда фойдали. Абортдан кўра бу фойдали, дейди шифокор.\nЎзбек аёлларини бичиш амалиётида шахсан қатнашаётган ушбу шифокор жарроҳлик амалиётлари аёлларнинг мутлақо хоҳишларига кўра амалга ошаётганини ва бу борада ҳеч қандай маълум план йўқлигини билдирди.\nОзодлик: ИЖК масаласида бирор бир план берилганми?\n- Йўқ. План керак эмас. Бу добровольно. Одамларнинг ўзлари “Мана учта-тўртта болам бор. Соғлиғим мана шу болаларни катта қилишга етарли. Гармон ичсам¸ тўғри келмаяпти. Спирал қўйсам бўлмаяпти” деб ўзлари келишаяпти аëллар.\nОзодлик: Сиз ихтиëрий деяпсиз. Лекин бизнинг радиога Қашқадарëдан¸ водийдан¸ Навоийдан телефонлар бўлаяпти ва одамлар ўша жойларда бу ҳолат мажбурий тарзда ўтказилаётганини айтишмоқда.\n- Мен бировни мажбур қилганини кўрмаганман. Бўлмаган бунақа нарса. Может быт¸ билмайман¸ ҳалиги индивидуално битта-яримта одамга “Сизга туғиш мумкин эмас” деб мажбур қилиб юборган бўлса¸ бу энди жуда ҳам нотўғри. Аëлларга тушунтирса¸ ҳаммаси тушунади, дейди Тошкентдаги Республика ихтисослашган акушерлик ва гинекология илмий-амалий тиббиёт маркази шифокори.\nИЖК амалиётининг Ўзбекистон президентининг 2009 йил 13 апрел ва 1 июлдаги икки қарори асосида амалга оширилаётгани айтилади. Президент қарорларида аҳолининг репродуктив саломатлигини сақлаш чора-тадбирларини амалга ошириш тўғрисида сўз боради.\nЭкспертлар ишчи гуруҳининг маълум қилишича¸ 2010 йилнинг 15 февралида президентнинг ана шу қарори аосида республика Соғлиқни сақлаш вазирлигининг туғиш ёшидаги аёлларни ихтиёрий стерилизациялаш тўғрисидаги 40-буйруғи чиққан ва республика бўйлаб аëлларни ихтиëрий-мажбурий бичиш амалиëтига ана шу буйруқ асос бўлмоқда.


«Фуқароларнинг ўзини ўзи бошқариш органлари тўғрисида»ги қонун лойиҳаси эълон қилинди\n10:00 / 20.04.2020\nШаҳарчалар, қишлоқлар ва овуллар фуқаролар йиғинлари, шунингдек, шаҳарлардаги, шаҳарчалардаги, қишлоқлардаги, овуллардаги ҳамда ҳарбий шаҳарчалардаги маҳалла фуқаролар йиғинлари фуқароларнинг ўзини ўзи бошқариш органларидир\nНорматив-ҳуқуқий ҳужжатлар лойиҳалари муҳокамаси порталида «Фуқароларнинг ўзини ўзи бошқариш органлари тўғрисида»ги қонун лойиҳаси эълон қилинди.\nФуқаролар шаҳарчаларда, қишлоқларда, овулларда, шунингдек, шаҳарлардаги, шаҳарчалардаги, қишлоқлардаги ва овуллардаги ҳамда ҳарбий шаҳарчалардаги маҳаллаларда ўзини ўзи бошқаришга доир ўз конституциявий ҳуқуқини фуқароларнинг сайлов ҳуқуқлари кафолатларига мувофиқ фуқаролар йиғини мажлислари (фуқаролар вакилларининг йиғилишлари) орқали амалга оширади.\nФуқаролар жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъий назар, бевосита ёки ўзларининг сайланадиган вакиллари орқали ўзини ўзи бошқаришда тенг ҳуқуқларга эга.\nФуқароларнинг ўзини ўзи бошқаришга доир ҳуқуқларини чеклаш тақиқланади. Фуқароларнинг ўзини ўзи бошқариш органлари фаолиятига давлат органлари ва ташкилотлари, ҳамда уларнинг мансабдор шахслари аралашувига йўл қўйилмайди.\nдемократизм, ошкоралик, ижтимоий адолат;\nмаҳаллий аҳамиятга молик масалаларни ҳал этишда мустақиллик;\nжамоавийлик, аҳоли олдида ҳисобдорлик;\nжамоатчилик асосидаги ўзаро ёрдам;\nмаҳаллий урф-одатлар ва анъаналарни ҳисобга олиш.\nФуқароларнинг ўзини ўзи бошқариши Ўзбекистоннинг бутун ҳудудида амалга оширилади. Шаҳарчалар, қишлоқлар, овуллар, шунингдек, шаҳарлардаги, шаҳарчалардаги, қишлоқлардаги ҳамда овуллардаги ҳамда ҳарбий шаҳарчалардаги маҳаллалар фуқароларнинг ўзини ўзи бошқаришининг ҳудудий бирликларидир.\nШаҳарчалар, қишлоқлар ва овуллар фуқаролар йиғинлари, шунингдек, шаҳарлардаги, шаҳарчалардаги, қишлоқлардаги, овуллардаги ҳамда ҳарбий шаҳарчалардаги маҳалла фуқаролар йиғинлари фуқароларнинг ўзини ўзи бошқариш органларидир.\nФуқароларнинг ўзини ўзи бошқариш органлари қонун ҳужжатларида белгиланган тартибда Давлат хизматлари марказларида ҳисобга олинган кундан эътиборан юридик шахс мақомига ҳамда ўз номи ёзилган муҳрга ва банкда ўз ҳисобрақамларига эга бўлади.\nФуқаролар йиғини фаолиятини фуқаролар йиғинининг кенгаши ҳамда раиси (оқсоқоли) ташкил этади.\nФуқаролар йиғинлари фаолиятини мувофиқлаштиришнинг самарали механизмларини ишлаб чиқиш ва жорий этиш учун географик жойлашуви ва аҳолиси сони бўйича тоифаларга ажратилади.\nФуқаролар йиғинлари географик жойлашуви бўйича қуйидаги тоифаларга бўлинади:\nтуман марказидан камида 30 км олис масофада, тоғли ва чўл ҳудудида;\nанклав ҳудудда жойлашган фуқаролар йиғинлари.\nФуқаролар йиғинлари аҳоли сони бўйича қуйидаги тоифаларга бўлинади:\n1000 нафаргача аҳолиси бўлган;\n1001-2000 нафаргача аҳолиси бўлган;\n2001-4000 нафаргача аҳолиси бўлган;\n4001-6000 нафаргача аҳолиси бўлган;\n6001-8000 нафаргача аҳолиси бўлган;\n8000 нафардан зиёд аҳолиси бўлган фуқаролар йиғинлари.\nФуқаролар йиғини ўз фаолиятини Қонунда белгиланган ваколатлар доирасида ишлаб чиқилган ҳамда фуқаролар йиғини мажлисида (фуқаролар вакилларининг йиғилишида) тасдиқланадиган низом асосида амалга оширади.\nФуқаролар йиғини тўғрисидаги низомда қуйидаги маълумотлар бўлиши керак:\nфуқаролар йиғини мажлисини (фуқаролар вакилларининг йиғилишини) чақириш тартиби;\nфуқаролар йиғини раисини (оқсоқолини) сайлаш, унинг ўринбосарларини (фуқаролар йиғини раисининг ҳуқуқ-тартибот масалалари бўйича, оила, хотин-қизлар ва ижтимоий-маънавий масалалар бўйича, ободонлаштириш, томорқа ва тадбиркорлик масалалари бўйича ўринбосарларини), оила ва хотин-қизлар масалалари бўйича мутахассисини ва маслаҳатчиларини (фуқаролар йиғини раисининг ёшлар масалалари бўйича ҳамда кексалар ва фахрийлар ишлари бўйича маслаҳатчиларини), шунингдек, фуқаролар йиғини органларининг бошқа мансабдор шахсларини сайлаш, тасдиқлаш ва тайинлаш тартиби;\n«Ота-оналар университети» жамоатчилик тузилмаси, «Фидокор ёшлар» жамоатчилик патруль гуруҳи ҳамда «Кексалар маслаҳати» гуруҳини тузиш, уларнинг фаолиятини тугатиш тартиби;\nфуқаролар йиғини органлари, фуқаролар йиғини раиси (оқсоқоли), унинг ўринбосарлари (фуқаролар йиғини раисининг ҳуқуқ-тартибот масалалари бўйича, оила, хотин-қизлар ва ижтимоий-маънавий масалалар бўйича, ободонлаштириш, томорқа ва тадбиркорлик масалалари бўйича ўринбосарлари), оила ва хотин-қизлар масалалари бўйича мутахассис ҳамда маслаҳатчиларининг (фуқаролар йиғини раисининг ёшлар масалалари бўйича ҳамда кексалар ва фахрийлар ишлари бўйича маслаҳатчиларининг), шунингдек, фуқаролар йиғини органларининг бошқа мансабдор шахсларини ваколатлари;


Боши берк кўчадаги деизм ва атеизм (10-қисм) | Azon.uz - Ахборот-таҳлилий портал\nНорман Малкольмнинг ҳаёти ва асосий қарашлари (1911-1990)\nАмерикалик машҳур файласуф. Гарвард университетини тугатган, Людвиг Витгенштейн ва Рене Декартдан таъсирланган, борлиқ фалсафасига қизиққан.\nXVII асрнинг таниқли рационалист мутафаккирлари Декарт, Спиноза ва Лейбниц онтологик далилни турли шаклларда кўриб чиққан ва бу далилни жонлантирган файласуфлар ҳисобланади. Ҳозирги кунда ҳам бу далилни ҳимоя қилувчилар бор ва ундан ҳали-ҳануз фойдаланилади. Норман Малкольм диний тажриба билан яқиндан алоқадор ушбу далилни ҳимоя қилганлардан биридир.\nМалкольмга кўра, Худонинг борлиги мантиқан зарурий ёки имконсиздир. Ҳеч бир далил Худонинг борлиги мантиқан имконсиз эканлигини кўрсатиб бера олмаган. Шу сабабли У зарурий равишда бор эканлиги ҳақидаги хулосани қабул қилишимиз керак.\nМалкольм онтологик далил билан боғлиқ қарашини шундай изоҳлаган:\n1. Агар Тангри бор бўлса, Унинг борлиги мантиқан зарурийдир.\n2. Агар Тангри йўқ бўлса, Унинг борлиги мантиқан имконсиздир.\n3. Ундай бўлса, Тангри ё бор, ёки йўқ (Тангрининг борлиги ё мантиқан зарурий, ёки мантиқан имконсиз).\n4. Агар Тангрининг борлиги имконсиз бўлса, Тангри тушунчасида зиддият бор демакдир.\n5. Бироқ Тангри тушунчасининг зиддиятли эканлигини исботлаб бўлмаган.\n6. Ундай бўлса, Тангрининг борлиги зарурийдир.\nМалкольмнинг фикрича, “Тангри қодир”, “Тангри билувчи” демаслигимиз, балки “Тангри зарурий равишда қодир”, “Тангри зарурий равишда билувчи” дейишимиз керак. Қудрат ва илм эмас, балки зарурий қудрат ва зарурий илм Тангрининг сифатлари, Тангри тушунчасининг ажралмас хусусиятларидир.\nЗарурий илм ва зарурий қудрат қандай қилиб Тангрининг сифатлари бўлса, зарурий борлик ҳам худди шундай Унинг сифати ҳисобланади. У ҳолда “Тангри мавжуд эмас” дейиш очиқ-ойдин зиддият бўлади.\nАльберт Эйнштейннинг ҳаёти ва асосий қарашлари (1879-1955)\nБутун дунёга машҳур физик, замонавий назарий физиканинг асосчиларидан бири. Германиянинг Ульм шаҳрида туғилган олим ҳаётининг дастлабки йилларини Мюнхенда ўтказди, Швейцарияда лицей ва университетда ўқиди, илмий изланишиларини шу ерда бошлади. 1914 йилда машҳур физик Макс Планкнинг илтимосига биноан Германияга қайтди. Фотоэффект назарияси учун 1921 йилда Нобел мукофотига лойиқ кўрилди.\nАльберт Эйнштейн махсус нисбийлик ва умумий нисбийлик назариялари билан илм-фанда инқилоб қилди. Унинг математик ҳисоб-китоблар ва тенгламаларга асосланган назариялари кейинчалик бир қатор амалий тажрибаларда ўз тасдиғини топди. “Инсон тафаккур чегараларини кенгайтирмагунча ҳеч нарсага эриша олмайди”, деган Эйнштейн замонавий физикага қўшган ҳиссаси билан довруқ қозонди. Ҳаёти давомида уч юздан зиёд илмий мақолалари чоп этилди.\n“Тасаввурнинг кучи билимдан кучлироқдир”, “Муаммоларингизни уларни пайдо қилаётган пайтингизда ўйлаганингиздек ҳал эта олмаймиз”, “Ҳаёт велосипедга ўхшайди, мувозанатда қолиш учун ҳаракат қиилишингиз зарур” – шу сингари таъсирчан сўзлари билан инсонларга ҳаёт сабоғи берган олим университетлар ва давлатлар ўртасида талаш бўлди: аввалига Германия, кейин эса Швейцария фуқароси эди, 1940 йилда АҚШнинг таклифига биноан шу давлатнинг фуқаролигини олди. Бунга эса Германияда нацистларнинг яҳудийларга нисбатан босими ва университетда эркин илмий фаолият муҳитининг йўқлиги сабаб бўлди.\nКунларнинг бирида Эйнштейндан у кашф қилган атомнинг бомбага айланиб, Хиросима ва Нагасакини вайронага айлантирганида ўзини қандай ҳис қилгани ҳақида савол сўралганида, олим шундай жавоб қайтарган эди: “Ҳар бир уруш инсониятнинг илгарилашига тўсқинлик қиладиган ёмонлик занжирига яна битта ҳалқа қўшади. Мен атомни инсониятнинг фойдаси учун кашф қилдим, бироқ инсонлар атом билан бир-бирларини ўлдиряпти. Бундан бўлишини билганимда, косиблик билан шуғулланган бўлардим”.\nЭйнштейн XIX асрнинг метафизикасини инкор қилган, тор позитивист нуқтаи назарни чиппакка чиқарган саноқли олимлардан бири бўлди. Ўзи яҳудий оиланинг фарзанди бўлса-да, Тавротдаги Тангри тушунчасини рад этди. Сиёсат билан шуғулланиш ҳақидаги таклифларга рози бўлмай, шундай деди: “Мен учун тенгламалар янада муҳим, чунки сиёсат фақат бугун учун, тенгламалар эса абадийлик учундир”.\nЭйнштейнни физик деб атаб, уни фақат бир соҳа билан чеклаб қўйиш тўғри бўлмас. У кучли олим ва мутафаккир эди. 1915-йилларда Хаббл коинотнинг кенгайиши ҳақидаги гипотезасини илгари суришидан олдин Эйнштейн буни назарий жиҳатдан исботлаб бўлган эди. Унинг қарашларидан баъзи доиралар безовта бўлган чоғи “Эйнштейнга қарши 100 олим” номли кичик брошюра чоп этилди. Брошюрани кўриб чиққан Эйнштейн истеҳзо билан шундай деди: “Агар назарияларимнинг нотўғрилиги юз киши эмас, фақатгина бир киши исботлаб берса, енгилганимни қабул қиламан”.\nНьютоннинг механика қонунларини ўзгартирган, масса ва энергиянинг тенг эканлигини исботлаган, нисбийлик назариясини илгари сурган олим: “Илмсиз дин кўр, динсиз илм эса оқсоқдир”, деган эди.\nИлм-фан ва имон ўртасида ҳеч қандай боғлиқлик йўқлигига ишонган файласуф Мартин Бубер Эйнштейннинг қуйидаги сўзларини келтирган эди: “Қиладиган бутун ишимиз Худо аввалдан чизиб қўйган чизиқларни Унга эргашган ҳолда чизишдир”.\nЭйнштейн 1952 йилда дўсти Морис Соловинга йўллаган мактубида шундай ёзган эди: “Дунёни англашни “мўъжиза” ёки азалий сир” дея таърифлашимни ғалати деб ҳисоблайсан. Тўғри, биз коинотга тартибга солувчи ақлимизнинг аралашуви нисбатида мақбуллик/эҳтимолликни нисбат беришимиз зарур. Бироқ ақлимиз ўртага қўядиган тартиб бир тилнинг алифбоси сингари чекланган бўлади. Ньютон ернинг тортишиш қонуни билан кўрсатган бир тартиб эмас... Агар объектив дунёда априори бир тартиб бўлмаганида, уни қайси назария бунёд этган бўларди?.. Эски билимларимиз амалга ошишига параллел равишда биз гувоҳ бўлган “мўъжиза” мана шу. Позитивистлар оламни/коинотни Тангри ҳақидаги ҳар қандай тушунчадан ва мўъжизадан қутқарганликларига ишонишади. Уларнинг энг кучсиз томони ҳам аслида мана шу, ушбу иддаоларидир! Биз эса фақатгина “мўъжиза”ни қабул қилиш билан кифояланишимиз даркор”.\nАльберт Эйнштейн 1955 йилнинг 18 апрелида, 76 ёшида оламдан ўтди.\n(давоми бор) (1-қисм) (2-қисм) (3-қисм) (4-қисм) (5-қисм) (6-қисм) (7-қисм) (8-қисм) (9-қисм) (10-қисм)\nАтеист Махсус Деизм\n1321 18:00 15.07.2021\n1798 21:00 20.02.2021\n1555 21:35 10.02.2021


Фоторепортаж: Трампнинг тарафдорлари Вашингтонни “ёндирди” | Qalampir.uz\nФоторепортаж: Трампнинг тарафдорлари Вашингтонни “ёндирди”\nОлам\t07 Январь 14:17 6242\nАмалдаги Президент Дональд Трампнинг минглаб тарафдорлари Капитолий ёнида норозилик намойишлари ўтказди, сўнгра уларнинг баъзилари АҚШдаги Президент сайловлари натижалари тасдиқланиши керак бўлган Конгресс биносига бостириб кирди. Ҳужум 1814 йилда Англия-Америка урушидаги Англия ҳужумидан бери АҚШ Конгресси биносига қилинган биринчи босқинчилик ҳисобланади.\nДональд Трампнинг ўн минглаб тарафдорлари Вашингтонда тўпланди.\nНамойишчилар Капитолий биносига киришга ҳаракат қилди.\nНамойишчилар АҚШ Конгресси биноси атрофида жойлаштирилган полиция кордонларини бузиб ўтди.\nТрамп тарафдорлари бинони қуршаб олди. Одамлар деворларни қоқиб, бинонинг ташқи балконларига ва тўғридан-тўғри унинг кириш қисмига киришди.\nҲуқуқ-тартибот идоралари уларни тарқатиш учун кўздан ёш оқизувчи газ ва эсанкиратадиган гранаталардан фойдаланишни бошлади.\nАҚШ Конгрессининг сайлов натижаларини тасдиқлаш бўйича йиғилиши қолдирилди.\nҚўшма Штатлар ҳарбий-ҳаво кучлари фахрийси бўлган бир аёл оғир жароҳат олди ва кейинчалик касалхонада вафот этди.\nСайлов натижаларини кўриб чиққан сенаторлар ва Вакиллар палатаси аъзолари шошилинч равишда эвакуация қилинди.\nАҚШ Конгресси биносига кирган намойишчилар ўзларини тинч тутди, селфи тушди ва нима бўлаётганини телефонларига видеога олди. Соқчиларнинг оз қисми вазиятга аралашмади.\nТрамп Вашингтондаги намойишчиларни тинч йўл тутишга ва уйларига кетишга чақирди. Ўз навбатида, АҚШнинг сайланган Президенти Жо Байден тартибсизликлардан чекинишга ва “демократияга йўл беришга” чақирди.\nКечга яқин ҳуқуқни муҳофаза қилиш идоралари Конгресс биносини намойишчилардан озод қилишга муваффақ бўлди. Полициянинг таъкидлашича, Вашингтондаги намойишлар пайтида камида 13 киши ҳибсга олинган.\nАмерика пойтахтида комендантлик соати ўрнатилди. Вашингтон полицияси бошлиғи Роберт Конти қонунбузарларни ҳибсга олиш таҳдиди билан огоҳлантирди.\nДемократлар вакили Ильҳан Омарнинг айтишича, у Вашингтондаги норозилик намойишлари муносабати билан Дональд Трампни айблаш учун мақолалар тайёрламоқда. Шунингдек, бир қатор демократ сенаторлар АҚШ Президентининг жавобгарликка тортилишини талаб қилган.\n16 Май 18:50 53901\n16 Май 08:58 45707\n16 Май 17:51 44878\n17 Май 16:42 31552\n16 Май 09:56 26236


Порошенко Россия ҳарбийлари Украинага бостириб киргани тўғрисида баёнот берди\n01 декабр 2020, Тошкент вақти: 08:28\nУкраина Президенти Петр Порошенко Донецк областидаги вазият кескинлашиб кетиши муносабати билан Туркияга сафарини бекор қилиб, Миллий хавфсизлик кенгаши мажлисини чақирди.\nБу ҳақда Украина Президенти матбуот хизмати хабар қилди.\nПорошенкога кўра, “Россия ҳарбийлари Украинага киритилгани” туфайли Киев БМТ Хавфсизлик кенгаши мажлисини чақириш таклифини зудлик билан киритади.\nРоссияпараст сепаратчилар Донецк вилоятидаги Новоазовск шаҳрини босиб олганидан сўнг Украина ўз ҳудудига ҳарбий тажовуз қилганликда Россияни айблади.\nУкраина ички ишлар вазирининг маслаҳатчиси Зорян Шкирякка кўра, Россия ҳарбийлари Украинага бир неча йўналишда бостириб кирмоқда. Россия Қуролли Кучлари Бош штаби ўз ҳаракатлари билан Донбассдаги аҳоли пунктларини босиб олиш мақсадида Украина ҳукумат кучларини заифлаштиришга интилмоқда, деди Шкиряк.


Ҳар бир сўзни ўйлаб сўйланг\nБанда бир оғиз сўз билан мусулмон бўлиш ёки диндан чиқиш мумкин. Исломнинг беш рукнининг биринчиси ҳам айнан тил билан боғлиқ. Зеро, инсонга шаҳодат калимасини тил билан талаффуз қилгандан сўнг қолган ибодатларни бажариш масъулияти юклатилади. Тил бандага Қиёматда сўнгги ҳукм чиқарилишида ҳал қилувчи аҳамиятга эга омиллардан саналади. Чунки тил бошқа аъзоларга қараганда кўп, тез ва осон ҳаракат қилиш хусусиятига эга. Шу боис тил билан содир этилган амаллар, хоҳ яхши амал бўлсин, хоҳ ёмон, қолган аъзолар билан содир этилган амалларга нисбатан кўпроқ бўлади.\nБир оғиз сўз катта машаққатлар билан эришилган натижани бир зумда йўққа чиқариши мумкин. Фаришталарнинг устози Азозил биргина “сажда қилмайман” деган сўзи билан Иблис, Шайтон номини олди. Бир сўз билан айтганда, тил инсонга бир вақтнинг ўзида энг яхши дўст ёки энг хавфли душман бўлишга қодир. Расулуллоҳ соллаллоҳу алайҳи васалламдан ривоят қилинган қуйидаги ҳадис бу фикримизни қувватлайди: “Банданинг Жаннатга киришига сабаб бўладиган амалларнинг 99 таси тил билан, биттаси қолган аъзолар билан содир бўлади, унинг дўзахий бўлишига сабаб бўладиган амалларнинг 99 таси тил билан, биттаси қолган аъзолар билан содир бўлади”.\nДемак, тилни сақлаш, ҳар бир сўзни эътибор билан сўзлаш барча мусулмон қаттиқ амал қилиши керак бўлган вазифалардан бири экан. Зеро, талаффуз қилган ҳар бир сўзимизни доимий кузатувчи фаришталар саҳифага тушириб боради. Бу ҳақда Аллоҳ таоло шундай дейди: “Зотан ўнг ва чап (томон)да ўтирган икки қабул қилгувчи (ёзиб тургувчи фаришта инсоннинг айтган ва қилган барча яхши-ёмон сўз-амалларини) қабул қилиб-ёзиб турурлар. У бирон сўз талаффуз қилмас, магар (талаффуз қилса) унинг олдида ҳозиру нозир бўлган бир кузатгувчи (фаришта у сўзни ёзиб олур)” (Қоф сураси, 17-18-оятлар).\nАллоҳ талаффуз қилган ҳар бир сўзимизни билиб тургувчи Зотдир. У гапимизни эшитишда ҳеч қандай ёрдамчига муҳтож эмас. Мазкур оятда зикр қилинган фаришталарнинг бандаларга кузатувчи вакил қилинганининг ҳикмати шундаки, инсон табиатан қилган ишини тан олмаслик хусусиятига эга. Бу сифат ҳатто Қиёмат кунида ҳам уни тарк этмайди, яъни банда қилган гуноҳларидан тонади. Шунинг учун ҳам Қиёматда банданинг тилига муҳр босиб қўйилади. Илми азалий ва абадий бўлган Аллоҳ таоло буни ҳисобга олган ҳолда икки фариштани бандага вакил қилиб қўйганки, бу фаришталарнинг гувоҳлиги бандага рад қилиб бўлмайдиган даражада ҳужжат бўлади. Мазкур фаришталардан мурод банданинг ўнг ва чап томонида савоб ҳамда гуноҳларни қайд этиб борувчи фаришталардир.\nИнсон ўлгач, унинг номаи амоли ҳам ёпилади ва Қиёматда яна қайтадан очилиб, “Китобингни ўқи”, деган нидо келади. Мужоҳид раҳматуллоҳу алайҳ бу ҳақда шундай деган: “Аллоҳ бандасининг ҳолатини олдиндан билса-да, унга икки фариштани вакил қилиб қўйган. Улар Қиёматда ҳужжат бўлиши учун кеча-ю кундуз банданинг амалини ёзиб борадилар. Бири ўнг тарафида яхши амалларини ёзса, иккинчиси чап тарафида ёмон амалларини ёзиб боради”. Ҳадиси шарифда келишича: “Яхшиликларни ёзувчи фаришта банданинг ўнг тарафида, ёмонликларни ёзувчиси эса чап тарафида бўлади. Яхшиликларни ёзувчи фаришта ёмонликларни ёзувчисига қараганда ишончлироқ, шафқатлироқ бўлади. Агар банда яхши амал қилса, ўнг тарафдаги фаришта ўн баробар кўпайтириб ёзади, агар гуноҳ амал қилса, ўнг тарафдаги фаришта чап тарафдагисига: “Етти соат кутиб тур, шояд тасбеҳ ёки истиғфор айтиб қолса!”, дейди”.\nОятдаги “ҳозиру нозир бўлган бир кузатгувчи фаришта” деганда уч хил маъно англашилади. Биринчи маъноси доим ҳозиру нозир, ҳеч қачон ғойиб бўлмайдиган фаришталар, иккинчиси банданинг амалини ёзиб борувчи фаришта, учинчиси эса банданинг амалларига гувоҳ бўлиш учун вакил қилинган фаришта. Мужоҳид раҳматуллоҳу алайҳнинг айтишича, бу фаришта инсоннинг ҳар бир сўзини, ҳатто беморнинг инграган овозини ҳам ёзиб боради. Бошқа олимларнинг фикрига кўра, фақат савоб ёки гуноҳга сабаб бўладиган сўз ва овозларни ёзади.\nАнас розияллоҳу анҳудан ривоят қилинган ҳадисда қуйидагилар айтилган: “Амаларни ёзиб борувчи фаришталар ёзган нарсаларини Аллоҳнинг ҳузурига олиб чиқишганда Аллоҳ таоло амаллар саҳифасининг аввалига ва охирига қарайди. Агар иккаласида ҳам яхши амалларни кўрса, фаришталарига шундай деб айтади: “Сизлар гувоҳ бўлингларки, Мен бандамнинг бу икки саҳифа орасидаги қилган амалларини мағфират қилдим”. Бу гаплардан кўриниб турибдики, тилни ғийбат, ёлғон ва шу каби ёмон иллатлардан сақлашга қаттиқ эътибор қаратмоқ лозим. Зеро, тил бизнинг оқибатимиз қай тарзда якун топишида катта таъсир кучига эга. Тиловат, салавот, зикр, тасбеҳу таҳлилларни қанчалик кўпайтирсак, жон ҳалқумга келган вақтда айтадиган сўзимиз ҳам шу муборак калималар билан якун топиши шунчалик осонлашади. Аллоҳ барчамизни қуйидаги ҳадисда зикр қилинган мукофотларга сазовор бўлишни насиб айласин: “Дарҳақиқат, Аллоҳ таоло бандасига амалини ёзиб борувчи икки фариштани вакил қилиб қўйган. Банда ўлгач, бу фаришталар: “Фалончи ўлди, энди осмонга кўтарилайликми?”, деб Аллоҳдан сўрашади. Аллоҳ: “Осмонларим Менга тасбеҳ айтувчи фаришталарим билан тўла”, деб айтади. Улар: “Ерда турайликми?”, деб сўрашади. Аллоҳ: “Ерим Менга тасбеҳ айтувчи фаришталарим билан тўла”, дейди. Шунда икки фаришта: “Унда қаерда бўлайлик?”, дейишади. Аллоҳ таоло: “Бандамнинг қабрига боринглар, ўша ерда Қиёматгача Менга такбир, таҳлил ва тасбеҳ айтиб, савобини бандамга ёзинглар”, деб жавоб беради”.\nТИУ Манбалар хазинаси ходими.\nДругие материалы в этой категории: « Спиртли ичимликлар саратон касаллигини чақиради\tКундузи меҳнат – тунда ибодат қиламиз »


Ҳиндистон Хитой билан чегарасида "Брамос" ракеталар полкини жойлаштиради\n12:39 / 03.08.2016\nҲиндистон ҳукумати "Брамос" қанотли ракеталари полкини мамлакатнинг шимоли-шарқида, Хитой билан чегаралари яқинида жойлаштиришни маъқуллади. Бу ҳақда Economic Times нашри ўз манбаларига таянган ҳолда хабар берган.\nҲиндистон бош вазири Нарендра Моди раҳбарлигидаги хавфсизлик масалалари бўйича комиссия жами қиймати 650 млн долларга яқин бўлган 100та ракетани харид қилиш лойиҳасини тасдиқлаган. Бу эса, Ҳиндистон армияси таркибидаги "Брамос" ракеталарининг тўртинчи полки бўлади. Ракеталардан ташқари, бешта муқобил кўчма учириш қурилмалари ва кўчма бошқарув пункти ҳамда бошқа ускуналар сотиб олинади.\nПолк мамлакатнинг тоғли Аруначал-Прадеш штатига жойлаштирилади. Бу ерда Ҳиндистон ва Хитой ўртасида чегаралар борасида баҳсли ҳудудлар мавжуд. Мамлакатлар халқаро ҳамжамият томонидан тан олинган ҳарбийлардан холи чегара чизиғи хусусида бир тўхтамга кела олишмаган.


19.02.2019 20:21 0 931\nПрезидент Шавкат Мирзиёев Сирдарё вилояти Мирзаобод туманидаги «Бек кластер» масъулияти чекланган жамияти томонидан ташкил этилган пахтани қайта ишлаш заводини ҳам бориб кўрди.\nДастлаб бу ерда қорабайир отлари, қорамол, эчки, туяқуш, қуён ва бедана насллари намойиш этилди.\nДавлатимиз раҳбари бу жониворларнинг маҳсулдорлиги, тез кўпайиши, улар ҳар бир оила учун зарурлигига эътибор қаратди. Уй шароитида чорва ва парранда боқишни кенгайтириб, одамларни озиқ-овқат маҳсулотлари, қўшимча даромад билан таъминлаш мумкинлигини таъкидлади.\nПрезидентимиз Сирдарё вилоятига аввалги ташрифи доирасида «Бек кластер» корхонасида бўлиб, уни янада ривожлантириш бўйича топшириқлар берган эди.\nКорхона ўтган йили Туркиянинг «SUMER» компанияси билан ҳамкорликда йилига 60 минг тонна пахтани қайта ишлайдиган завод барпо этди.\nКластерлар қишлоқ хўжалигида етакчи тармоққа айланаётгани, уларнинг маҳсулот етиштириш ва ишлаб чиқариш салоҳиятини янада ошириш зарурлиги таъкидланди. Давлат-хусусий шериклик асосида кластерлар учун кадрлар тайёрлаш, янги лойиҳалар ишлаб чиқиб, фаолият қамровини кенгайтириш бўйича кўрсатмалар берилди.\nШу ерда Сирдарё вилоятида қишлоқ хўжалиги соҳасида амалга ошириладиган лойиҳалар тақдимоти ўтказилди. Жумладан, паррандачилик, чорвачилик, балиқчилик, уруғчилик ва узумчиликни ривожлантириш, сув тежовчи технологияларни жорий қилиш, «Ҳар бир оила – тадбиркор» дастури бўйича аҳолининг томорқадан самарали фойдаланишини ташкил этишга қаратилган лойиҳалар ҳақида маълумот берилди. Бу лойиҳаларнинг амалга оширилиши яна минглаб иш ўринлари яратиш имконини беради.\nПрезидент Сирдарё вилояти қорабайир отлари\nЖамият 13/11, 13:02\n«Қашқадарё эли шунга муносибми?»: президент воҳада аҳоли жон бошига ялпи ҳудудий маҳсулот кўрсаткичи пастлигини танқид қилди


Польшанинг янги президенти Анжей Дуда қасамёд қабул қилди\n17:46 / 06.08.2015 1436\nАнжей Дуда Польша президенти лавозимига расман киришди. У мамлакатнинг янги тарихидаги олтинчи президент бўлди. Унинг инаугурациясига бағишланган тантанали маросим бугун сейм (қуйи палата) пленар йиғилишлари залида бўлиб ўтмоқда.\nКонституцияга мувофиқ, Дуда қасамёд матнини Миллий мажлис қаршисида ўқиб эшиттирди. Ушбу жараёнда унинг ўнг қўлида рафиқаси, бугундан эътиборан мамлакатнинг биринчи рақамли хонимига айланган Агата турарди. Маросимда депутатлар ва сенаторлар, ҳукумат вакиллари, диний раҳнамолар ва ҳарбий қўмондонлар, турли мамлакатлар дипломатлари, Дуданинг дўстлари ва қариндошлари, шунингдек, собиқ президентлар Лех Валенса, Александер Квасьневский ва Брослав Коморовский иштирок этмоқда.\nДуда жорий йилнинг май ойида ўтказилган президентлик сайловларининг иккинчи турида 51.55 фоиз (8.63 млн) овоз тўплади. Иккинчи муддатга номзодини кўрсатган собиқ президент Коморовский эса 48.45 фоиз (8.1 млн) сайловчиларнинг ишончини қозона олди.